|  |  |
| --- | --- |
|  | *Schola Europaea*Ģenerālsekretāra birojs**Pedagoģiskās attīstības nodaļa** |

Atsauce: 2017-05-D-29-en-8

Oriģinālvaloda: angļu



**Eiropas skolu atzīmju sistēma. Vadlīnijas**

# **Apstiprinājusi Apvienotā pedagoģiskā komiteja 2018. gada 8. un 9. februārī Briselē.[[1]](#footnote-1)**

**Saturs**

[**Eiropas skolu atzīmju sistēma. Vadlīnijas. 1**](#_Toc57631852)

[1. Ievads 4](#_Toc57631853)

[2. Atzīmju sistēma 5](#_Toc57631854)

[3. Terminoloģija 6](#_Toc57631855)

[4. Mācīšanas, mācīšanās un vērtēšanas plānošana 9](#_Toc57631856)

[4.1. Mācību programmas 9](#_Toc57631857)

[4.2. Plānošana 10](#_Toc57631858)

[5. Vērtēšanas rīki un vērtēšanas uzdevumi 13](#_Toc57631860)

[5.1. Sagatavošanās process 13](#_Toc57631861)

[5.2. Sasniedzamo rezultātu apraksti 14](#_Toc57631863)

[5.3. Vērtēšanas rīku veidošana 14](#_Toc57631864)

[5.4. Pārbaudes darbā piešķirto punktu pārvēršana apguves līmeņos un/vai atzīmēs 21](#_Toc57631865)

[5.5. Gala apguves līmeņi / atzīmes mācību gada beigās 22](#_Toc57631867)

[6. Liecības 25](#_Toc57631868)

[7. Jaunās atzīmju sistēmas lietošana Eiropas vispārējās vidējās izglītības atestāta ieguves sistēmā 27](#_Toc57631869)

[7.1. Jaunā atzīmju skala Eiropas vispārējās vidējās izglītības ciklā 27](#_Toc57631870)

[7.1.1. Ievads un mērķi 27](#_Toc57631871)

[7.1.2. Pieeja vērtēšanai 3. ciklā. 27](#_Toc57631872)

[7.1.3. Skolas iekšējais vērtējums 27](#_Toc57631873)

[7.1.4. Sliekšņa vērtība 28](#_Toc57631874)

[7.1.5. Derīgi eksāmeni 28](#_Toc57631875)

[7.2. Rakstiskie eksāmeni. Pārbaudes darbu veidošana 29](#_Toc57631876)

[7.2.1. Matrica – vispārējā standartforma 29](#_Toc57631877)

[7.2.2. Pārbaudes darba veidošana. Ilustratīva matrica valodu mācību priekšmetam 31](#_Toc57631878)

[7.2.3. Pārbaudes darba veidošana. Ilustratīva matrica eksaktajam mācību priekšmetam 32](#_Toc57631879)

[7.3. Mutvārdu eksāmeni 33](#_Toc57631880)

[7.3.1. Reģistrācijas lapas – ilustratīvi piemēri 34](#_Toc57631881)

[7.4. Priekšlikumu iesniegšana un nepieciešamie dokumenti 38](#_Toc57631885)

[7.4.1. Inspektoru funkcijas Eiropas vispārējās vidējās izglītības atestāta ieguves eksāmenos 38](#_Toc57631886)

[7.4.2. Skolotāju loma Eiropas vispārējās vidējās izglītības atestāta ieguves eksāmenā 38](#_Toc57631887)

[8. Bieži uzdoti jautājumi 39](#_Toc57631888)

[**Pielikumi 41**](#_Toc57631889)

[I. Vispārīgi piemēri 41](#_Toc57631890)

[II. Piemēri. Pirmais cikls + saskaņotie S5. klases eksāmeni vai garie pārbaudes darbi 50](#_Toc57631892)

[Pirmais cikls, S1.–S3. klase 50](#_Toc57631893)

[- Matemātika 50](#_Toc57631894)

[- Fizika 50](#_Toc57631895)

[Saskaņotie S5. klases eksāmeni 50](#_Toc57631896)

[- Bioloģija 50](#_Toc57631897)

[- Ekonomika 50](#_Toc57631898)

[- Vēsture 50](#_Toc57631899)

[- 1. valoda 50](#_Toc57631900)

[- 3. valoda 50](#_Toc57631901)

[- Matemātika 50](#_Toc57631902)

[- Cita valsts valoda 50](#_Toc57631903)

[- Sports 50](#_Toc57631904)

[- Ģeogrāfija 50](#_Toc57631905)

# **1. Ievads**

Augstākā valde (AV) 2015. gada aprīlī apstiprināja jaunas atzīmju skalas ieviešanu, lai to izmantotu vidējās izglītības līmenī Eiropas skolās (ES).[[2]](#footnote-2)

Atzīmju sistēma stājas spēkā šādos trīs posmos.

|  |  |  |
| --- | --- | --- |
| **Posms** | **Mācību gads** | **Klašu grupa** |
| 1. posms | 2018./2019. | S1.–S5. |
| 2. posms | 2019./2020. | S6. |
| 3. posms | 2020./2021. | S7. |

Eiropas skolām nozīmīgs jauninājums ir šīs atzīmju sistēmas ieviešana kopā ar sasniedzamo rezultātu aprakstiem no dažādām mācību programmām. Šīs sistēmas izmantošana ietekmēs mācīšanu, mācīšanos un vērtēšanu mūsu skolās.

2017. gada pavasarī visām skolām tika nodrošinātas ievadmācības.

Šīs vadlīnijas ir izstrādātas, lai skolām un skolotājiem sniegtu papildu atbalstu atzīmju sistēmas ieviešanā. Vadlīnijas palīdzēs skolām un skolotājiem sistēmā iesaistīties informēti.

Vadlīnijās iekļauts pārskats par pašu atzīmju sistēmu, terminu skaidrojums un sadaļas par mācīšanas, mācīšanās, vērtēšanas, vērtēšanas rīku un uzdevumu plānošanu, skaidrojums par atzīmju sistēmas izmantošanu liecībās, Eiropas vispārējās vidējās izglītības atestātu (EVVIA) un bieži uzdoti jautājumi. Dokumenta pielikumos iekļauti vispārīgi ilustratīvi piemēri S1.–S3. un S4.–S5. klasēm un ieviešanas grafiks kopā ar saistīto atbalsta sistēmu.

Šis dokuments ir izstrādes procesā un laika gaitā tiks pilnveidots, grozīts, pārskatīts un tālāk attīstīts. Nodaļa par jaunās atzīmju sistēmas izmantošanu Eiropas vispārējās vidējās izglītības atestāta ieguves sistēmā tiks pievienota 2018./2019. mācību gadā.

Liela daļa no informācijas, kas iekļauta šajās vadlīnijās, skolotājiem varētu būt pašsaprotama, tomēr šī informācija ir sniegta, lai skolotājiem un valodu plūsmām nodrošinātu vienotu izpratni un kopīgu pieeju, lai atbalstītu efektīvu jaunās atzīmju sistēmas ieviešanu.

# **2. Atzīmju sistēma**

|  |  |  |  |  |  |
| --- | --- | --- | --- | --- | --- |
|  | **Apguves līmenis (S1.–S3.)** | **Skaitliski izteikta atzīme****(S4.–S6.)** | **Skaitliski izteikta atzīme ar 1 ciparu aiz komata****S7.****provizoriskā atzīme** | **Skaitliski izteikta atzīme ar 2 cipariem aiz komata****S7.****gala atzīme** | **Snieguma rādītājs** |
| **Teicams, kaut arī ne nekļūdīgs sniegums, kas pilnīgi atbilst priekšmetā prasītajām kompetencēm** | **A** | **10****9,0–9,5** | **9,0–10** | **9,00–10** | **Teicami** |
| **Ļoti labs sniegums, kas gandrīz pilnīgi atbilst priekšmetā prasītajām kompetencēm** | **B** | **8,0–8,5** | **8,0–8,9** | **8,00–8,99** | **Ļoti labi** |
| **Labs sniegums, kas kopumā atbilst priekšmetā prasītajām kompetencēm** | **C** | **7,0–7,5** | **7,0–7,9** | **7,00–7,99** | **Labi** |
| **Apmierinošs sniegums, kas atbilst priekšmetā prasītajām kompetencēm** | **D** | **6,0–6,5** | **6,0–6,9** | **6,00–6,99** | **Apmierinoši** |
| **Sniegums, kas atbilst minimālajām priekšmetā prasītajām kompetencēm** | **E** | **5,0–5,5** | **5,0–5,9** | **5,00–5,99** | **Pietiekami** |
| **Vājš sniegums, kas gandrīz pilnīgi neatbilst priekšmetā prasītajām kompetencēm** | **F** | **3,0–4,5** | **3,0–4,9** | **3,00–4,99** | **Nepietiekami (vāji)** |
| **Ļoti vājš sniegums, kas pilnīgi neatbilst priekšmetā prasītajām kompetencēm** | **FX** | **0–2,5** | **0–2,9** | **0,00–2,99** | **Nepietiekami (ļoti vāji)** |

Šajā jaunajā atzīmju sistēmā ir 7, nevis 10 līmeņi. Katru līmeni raksturo snieguma apraksts, apguves līmenis un definīcija, kas raksturo sasniedzamo rezultātu. Ar priekšmetu saistītie sasniedzamā rezultāta apraksti tagad ir iekļauti visās Eiropas skolu mācību programmās. Šos sasniedzamā rezultāta aprakstus ir svarīgi izmantot mācīšanas, mācīšanās, vērtēšanas un ziņošanas plānošanā.

Skolēnu uzskata par sekmīgu, ja atzīme nav mazāka par 5 (pietiekami – E apguves līmenis). Atzīmi “5” var piešķirt tikai tad, ja ir izpildītas sasniedzamā rezultāta apraksta prasības.

Eiropas skolu vidējās izglītības cikla jaunajā vērtēšanas sistēmā, par kuru Augstākā valde lēma 2015. gada sanāksmē Prāgā, ir skaitliski izteiktas atzīmes un alfabētiski izteikti novērtējumi, tāpēc vērtēšanai izmanto gan vienus, gan otrus.

Lai turpinātu holistiskāku vērtēšanas pieeju, kas tiek izmantota pamatizglītības ciklā, S1.–S3. klasē atsevišķu uzdevumu vērtēšanai un jebkādu veidu pārskatos izmanto tikai apguves līmeņus (burtus).

Lai atbalstītu virzību uz vispārējās vidējās izglītības ieguvi, S4. klasē sāk lietot veselas atzīmes un atzīmes ar pusi.

S7. klasē izmanto decimālskaitļos izteiktas atzīmes. Kopējo vidējo provizorisko atzīmi S7. klasē izsaka veselos skaitļos ar vienu ciparu aiz komata, un kopējo gala atzīmi – veselos skaitļos ar diviem cipariem aiz komata.

# **3. Terminoloģija**

**Analītiskā vērtēšana**

Analītiskajā vērtēšanā katru kritēriju izvērtē īpaši un atsevišķi.

**Apguves līmenis**

Eiropas skolās lietotajā atzīmju skalā tas ir burts, kas norāda uz atzīmju diapazonu un tā aprakstu.

**Astoņas pamatprasmes**

Eiropas Parlamenta un Padomes 2006. gada 18. decembra Ieteikumā 2006/962/EK ir izklāstītas astoņas pamatprasmes[[3]](#footnote-3):

saziņa dzimtajā valodā; saziņa svešvalodās; matemātiskās prasmes un pamatprasmes dabaszinībās un tehnoloģijās; digitālā prasme; mācīšanās mācīties; sociālās un pilsoniskās prasmes; pašiniciatīva un uzņēmējdarbība; kultūras izpratne un izpausme.

**Attiecīgie kritēriji**

Ar kritērijiem saistītā novērtēšanā skolēnu sasniegtie rezultāti tiek novērtēti attiecībā uz līmeni, kurā ir sasniegti noteiktā mācību programmā definētie mācību mērķi.

**Atzīme**

Eiropas skolās lietotajā atzīmju skalā tas ir skaitlis, kas norāda uz konkrētu punktu skalā.

**Atzīmju piešķiršanas shēma**

Instrukciju (piemēram, rubriku, iespējamo atbilžu utt.) kopums par to, kā vērtēt vai labot sniegumu, kas iegūts, reaģējot uz stimuliem pārbaudes darbā.

**Atzīmju skala**

Atzīmes, kas graduētā veidā sarindotas starp bāzi un kādu optimālu skaitli.

**Formatīvā vērtēšana**

Vērtēšana ir formatīva, kad mācīšanās laikā ar formālām vai neformālām metodēm tiek vākti pierādījumi par mācīšanos un tie tiek izmantoti, lai mācīšanu pielāgotu skolēna vajadzībām. Šis process ļauj skolotājiem un skolēniem vākt informāciju par skolēnu sekmēm un ieteikt pielāgojumus skolotāja mācīšanas pieejā un skolēna mācīšanās pieejā.

**Holistiskā vērtēšana**

Vērtējot holistiski, visi kritēriji tiek vērtēti kopumā un vienlaicīgi.

**Izglītības programma**

Izglītības cikla kopējā programma.

**Kompetence**

Spēja piemērot vai izmantot savstarpēji saistītu zināšanu, prasmju un attieksmju kopumu.

**Mācību mērķi**

Mācību/izglītības programmas aprakstos ietverti apgalvojumi, kuri apraksta zināšanas, izpratni, prasmes un vērtības, kas skolēniem jāspēj parādīt pēc kāda mācību perioda.

**Mācību programma**

Definē noteikta mācību priekšmeta didaktiskos principus, mācību mērķus, saturu un vērtējumu.

**Moderācija**

Process, kas sadarbojoties ļauj skolotājiem panākt konsekvenci skolēnu darba vērtējumos. Analītiskas pieejas gadījumā spriedumi tiek izteikti, balstoties uz novērtēšanas kritērijiem; ja pieeja ir vairāk holistiska, vērtējumi tiek izteikti, ņemot vērā attiecīgos sasniedzamo rezultātu aprakstus. Moderācijas procesā skolotāji pārrunā raksturīgās iezīmes, kas parādās skolēnu darbu piemēros, lai vienotos par attiecīgā darba standartu.

**Normatīvā (vērtēšana)**

Normatīvajā vērtēšanā skolēnu salīdzina ar citiem skolēniem un vērtē attiecībā pret citiem skolēniem.

**Pārbaudes darba matrica**

Sistēma, kas nosaka, kā tiks izstrādāts pārbaudes darbs.

**Radīšana**

Uzdevums, kura izpildei skolēnam jārada atbilde, piemēram, interpretējot vai analizējot materiālu/datus, pārnesot vai piemērojot zināšanas.

**Reproducēšana**

Uzdevums, kura izpildei skolēnam vienkārši jāsniedz atbilde, atsaucot atmiņā / reproducējot jau apgūtas konkrētas zināšanas.

**Rubrika**

Rubrikā ir definēts no skolēniem sagaidītais (akadēmiskais) sniegums, veicot konkrētu uzdevumu, un tā palīdz nodrošināt konsekvenci darbu (akadēmiskajā) vērtēšanā neatkarīgi no konkrētā skolēna, uzdevuma un kursa.

**Sasniedzamo rezultātu apraksti**

Vispārīgu apgalvojumu kopums, kas raksturo sasniedzamo rezultātu līmeņus, kas attiecas uz noteiktu kompetenču kopumu vai mācību mērķiem. Sasniedzamo rezultātu apraksti ir saistīti ar Eiropas skolās izmantoto atzīmju skalu. Sasniedzamo rezultātu aprakstus izmanto mācīšanas, mācīšanās un vērtēšanas plānošanā.

***SMART***

Akronīms ar nozīmi “konkrēts, izmērāms, sasniedzams, reālistisks un laikā ierobežots”.

**Summatīvā vērtēšana**

Vērtēšana ir summatīva, ja to izmanto, skolēnu apgūto vērtējot mācību procesa vai mācību perioda beigās. Mērķis ir apkopot skolēnu sasniegumus un noteikt, vai un kādā mērā skolēni izprot apgūto.

**Vērtēšanas kritēriji**

Kvalitātes rādītāju kopums, kas paredzēts, lai atvieglotu vērtēšanu saistībā ar konkrētu vērtēšanas uzdevumu.

**Vērtēšanas uzdevumi / darbības**

Stimuls, kas tiek sniegts skolēnam un kas ļauj viņam parādīt mācību rezultātus. Uzdevumus var plānot dažādos grūtības un sarežģītības līmeņos (piemēram, reproducēšana, izmantošana, pārnese...).

**Ziņošana**

Informācijas sniegšana par skolēnu sasniegumu vērtēšanas rezultātiem.

# **4. Mācīšanas, mācīšanās un vērtēšanas plānošana**

#

# **4.1. Mācību programmas**

Eiropas skolu vidējās izglītības ciklā mācību priekšmeta programma ir vissvarīgākais rīks mācīšanas, mācīšanās un vērtēšanas plānošanai. Katra priekšmeta mācību programmā ir aprakstīti:

* vispārējie mērķi;
* didaktiskie principi;
* mācību mērķi;
* saturs;
* vērtēšana.

(Skat. 2011-09-D-47 *Structure for all syllabuses*)

**Eiropas skolu vispārējie mērķi**

Eiropas skolas:

nodrošina formālo izglītību, kas ietver kompetenču (zināšanu, prasmju un attieksmes) apguvi dažādās jomās (skat. 1. attēlu 9. lpp.);

stimulē skolēnu personības attīstību plašākā sociālā un kultūras kontekstā, kas ietver izpratni par atbilstošu uzvedību, izpratni par vidi, kurā skolēni dzīvo, un viņu individuālās identitātes pilnveidi.

Mūsu skolēni ir turpmākie Eiropas un pasaules pilsoņi. Eiropas Padome un Parlaments 2006. gadā pieņēma Eiropas mūžizglītības pamatprasmju sistēmu. Eiropas skolas turpmāk nosauktās pamatprasmes (kompetences) iekļauj savā izglītības programmā:

saziņa dzimtajā valodā;

saziņa svešvalodās;

matemātiskās prasmes un pamatprasmes dabaszinībās un tehnoloģijās;

digitālā prasme;

mācīšanās mācīties;

sociālās un pilsoniskās prasmes;

pašiniciatīva un uzņēmējdarbība;

kultūras izpratne un izpausme.

**Didaktiskie principi**

Priekšmetu mācīšanās un mācīšana pamatojas uz šādiem didaktiskajiem principiem:

*integrēta mācīšana un mācīšanās* – mācīšanās pieredzi vispusīgāku un jēgpilnāku padara saiknes un sakarības starp dažādām Eiropas skolu izglītības programmas jomām;

*aktīvā mācīšanās* – skolēni pakāpeniski uzņemas atbildību par savu mācīšanās procesu.

Šos principus piemēro, izmantojot dažādas mācīšanas un mācīšanās pieejas un stratēģijas, izmantojot diferencētas mācību metodes un plašu mācību resursu klāstu, tostarp digitālos rīkus un resursus.

**Mācību mērķi**

Vidējās izglītības cikla katra priekšmeta mācību programmā S3. (1. cikls), S5. (2. cikls) un S7. (3. cikls) klasei ir noteikti galvenie mācību mērķi un sagaidāmie rezultāti. *SMART* atbilstošā veidā mācību mērķos ir aprakstīts, kas skolēniem ir jāzina un jāspēj; skolēni var reproducēt..., producēt..., piemērot..., parādīt... utt. Īsi izklāstīta sekmīga virzība no viena līmeņa uz nākamo.

**Saturs**

Īsi izklāstīts un secīgi pa gadiem/cikliem izkārtots atbilstošais saturs katrā mācību priekšmetā.

**Vērtēšana**

Vērtēšana ir balstīta uz gadam/ciklam noteiktajiem mācību mērķiem katrā priekšmetā/kompetencē. Katra cikla mācību programmā ir iekļauti *sasniedzamo rezultātu apraksti* – vispārīgu apgalvojumu kopums, kas raksturo sasniedzamo rezultātu līmeņus, kas attiecas uz noteiktu kompetenču kopumu vai mācību mērķiem. Sasniedzamo rezultātu apraksti ir saistīti ar Eiropas skolās izmantoto atzīmju skalu.

# **4.2. Plānošana**

Mācību programma ir pamats, kas nepieciešams, lai mācītu, mācītos un vērtētu. Tomēr veiksmīgai īstenošanai nepieciešama rūpīga plānošana un gatavošanās; skolotājiem ir jāplāno perspektīvi.

Jāatlasa materiāli/resursi un jāizvēlas metodes/pieejas.

Jāsagatavo un jāvada stundas.

Jāsagatavo un jāizsniedz vērtējumi, tostarp jāliek atzīmes.

**Perspektīvā plānošana**

Perspektīvais plāns palīdz skolotājam nodrošināt ne vien to, ka noteiktā gadā/ciklā tiks aptverti visi nepieciešamie mērķi un saturs/kompetences, bet arī to, ka tas notiks loģiskā secībā. Plānošanā jāiekļauj arī vērtēšanas plānošana. **Ja skolēni ir iepazīstināti ar plānu, viņi zina, ko var sagaidīt un kad tas notiks.**

**Materiāli un resursi**

Lai aptvertu visas nepieciešamās kompetences un saturu, skolotājiem jāatlasa piemēroti materiāli/resursi.

**Gatavošanās stundām un to vadīšana**

Skolotājiem ir jāizvēlas pieejas, kas būtu vispiemērotākās, lai nodotu zināšanas, attīstītu noteiktas prasmes vai lai attīstītu un veidotu noteiktu attieksmi. Jāņem vērā didaktiskie principi, piemēram, mācīšanās grupās un individuāli, kā arī diferenciācija.

**Vērtēšana un apguves līmeņu / atzīmju piešķiršana**

Skolotājiem ir jāizlemj, kas tiks vērtēts, kad un kā vērtēt mācīšanos, ņemot vērā Eiropas skolu vērtēšanas politiku (skat. 2011-01-D-61-lv-4) un vienošanās skolas līmenī. Viņiem jāizvēlas un jāizveido vērtēšanas rīki.

Lai pārbaudītu, vai mērķi ir sasniegti, var izmantot dažādus *rīkus* (novērošanu, pārbaudes darbus, eksāmenus, prezentācijas, referātus, pašnovērtējumus, savstarpējo vērtēšanu utt.). Rīkos jābūt iekļautiem *vērtēšanas kritērijiem* – kvalitātes rādītāju kopumam, kas atvieglo vērtēšanu saistībā ar konkrētu vērtēšanas uzdevumu. Vērtēšanas rīkiem un kritērijiem jāatbilst pamatotības, uzticamības un pārredzamības principiem.

Gala apguves līmeņiem un/vai atzīmēm jābūt saistītām ar Eiropas skolu *atzīmju skalu* un *sasniedzamo rezultātu aprakstiem* katrā mācību programmā. Apguves līmenim / atzīmei jāraksturo sasniegtā rezultāta līmenis attiecībā uz noteiktu kompetenču kopumu vai mācību mērķiem. Vairāk par to, kā sagatavoties vērtēšanai un atzīmju piešķiršanai un kā to veikt, rakstīts 5. nodaļā.

## **Kompetences definēšana**

*1. attēls*



**Mācīšanas, mācīšanās un vērtēšanas cikls (skolotāja perspektīva)**

*2. attēls*



# **5. Vērtēšanas rīki un vērtēšanas uzdevumi**

# **5.1. Sagatavošanās process**

Vērtēšana ir mācīšanas un mācīšanās procesa neatņemama daļa. Tāpēc, plānojot programmu noteiktai klašu grupai, jāņem vērā vērtēšana.

Lai nodrošinātu saskaņotību un virzību no S1. uz S7. klasi, mācību priekšmeta skolotāju metodiskajā komisijā un skolotājiem, kas māca priekšmetu dažādās valodu plūsmās, ir svarīgi sadarboties un vienoties par saskaņotu vērtēšanas praksi savā priekšmetā.

Vērtēšanas vajadzībām izstrādājot kādu noteiktu uzdevumu vai pārbaudes darbu, ir jāuzdod pamatjautājumi. (Ar novērtēšanu saistītie termini, kas izmantoti pamatjautājumos, kuru piemēri ir iekļauti šajā nodaļā, ir definēti 3. nodaļā, un šo terminu piemēri tiks izmantoti šajā nodaļā, sākot no 5.2. punkta.)

# Pamatjautājumi

|  |
| --- |
| Ko es vēlos novērtēt? |
| Kompetences (t. i., interpretāciju, analīzi, lasīšanu utt.)Mācību mērķi(-us) (mācību programmu)Saturu (mācību programmu)Attiecīgo sasniegtā rezultāta līmeni (t. i., atbilstošajā klasē) |
| Kā es vērtēšu? |
| a) Vērtēšanas veids |
| Summatīvā/formatīvā vērtēšana (A/B atzīmes; gala C atzīme)Holistiskā/analītiskā vērtēšanaSkolotāja veikta vērtēšana / pašnovērtējums / savstarpējā vērtēšana |
| b) Uzdevuma veids |
| Mutvārdu, rakstisks, praktisksNovērošana, prezentācijas, pārbaudes darbi klasēUzdevumi, mājasdarbi, jautājumiProjekti |
| Kā izskatīsies manis izveidotais pārbaudes darbs? Vai man ir uzdevuma / pārbaudes darba veidošanas projekts? |
| Vērtēšanas rīki (t. i., pārbaudes darba matrica)Īpatsvara noteikšana |
| Kā es vērtēšu skolēna sniegumu? |
| Vērtēšanas kritērijiAtzīmju piešķiršanas shēmas / rubrikasNoteiktas nokārtotas/nenokārtotas pārbaudes sliekšņa vērtības attiecīgajam pārbaudes darbam\*Sasniedzamā rezultāta apraksti |
| Kā es paziņošu par sniegumu(-iem) / kopējo sniegumu? |
| Apguves līmeņi / atzīmes (sasniedzamo rezultātu apraksti)Piebildes/piezīmesLiecība |

**\* Šīs sliekšņa vērtības nav patvarīgas, bet tās var atšķirties katrā konkrētajā vērtēšanas gadījumā atkarībā no vērtēšanas sarežģītības pakāpes / sagaidītā / veida utt.**

# **5.2. Sasniedzamo rezultātu apraksti**

Katram priekšmetam ir izstrādāti sasniedzamo rezultātu apraksti.[[4]](#footnote-4) Tos veido vispārīgu apgalvojumu kopumi, kas raksturo sasniedzamo rezultātu līmeņus, kas attiecas uz noteiktu kompetenču kopumu vai mācību mērķiem. Sasniedzamā rezultāta apraksti ir saistīti ar Eiropas skolās izmantoto atzīmju skalu.

Sasniedzamā rezultāta apraksti jāizmanto, plānojot mācīšanu, mācīšanos un vērtēšanu, kā arī interpretējot gala atzīmes/rezultātus. Tā kā sasniedzamo rezultātu aprakstus var izmantot par pamatu atzīmju piešķiršanai, jāatzīmē, ka attiecīgie apraksti var būt jāpaplašina/jāpapildina ar konkrētākiem kvalitātes rādītājiem, lai atvieglotu pareizu atzīmju piešķiršanu.

Vērtējuma rezultātiem jābūt saistītiem ar atzīmju skalu un sasniedzamo rezultātu aprakstiem. Šīs nodaļas 5.3. punktā tiks aplūkota vērtēšanas rīku veidošana. Daži no piemēriem ilustrēs saikni starp vērtēšanas rezultātiem un sasniedzamo rezultātu aprakstiem.

# **5.3. Vērtēšanas rīku veidošana**

Ir pieejams plašs tādas literatūras par vērtēšanu un vērtēšanas rīku veidošanu klāsts, kas ir pamatota, mūsdienīga, teorētiska un praktiska. Šajā sadaļā tiks aplūkoti daži jēdzieni, kas ir svarīgi Eiropas skolu atzīmju sistēmas kontekstā. Tomēr mēs aicinām skolotājus paplašināt zināšanas par šo tēmu, izmantojot arī citus avotus.

**5.3.1. Vērtēšanas veids**

Runājot par vērtēšanu, var izšķirt formatīvo un summatīvo vērtēšanu. Formatīvajai vērtēšanai ir svarīga nozīme, atbalstot skolēna sekmīgu virzību mācīšanas un mācīšanās procesā. Formatīvajā vērtēšanā uzsver vērtēšanu mācīšanās vajadzībām. Tomēr atgriezeniskajai saitei ir liela nozīme visu veidu vērtēšanā. Gala eksāmeni, piemēram, Eiropas vispārējās vidējās izglītības atestātu ieguvei, pēc būtības ir summatīvi.

Vēl viena svarīga atšķirība attiecas uz vērtēšanas pieeju, kas var būt analītiska vai holistiska.

Abas atšķirības tiks izskaidrotas šajā sadaļā un savstarpēji saistītas pārskatā dokumenta beigās.

**Formatīva vai summatīva vērtēšana?**

Vērtēšana ir formatīva, ja *mācīšanās procesa laikā*, izmantojot formālas vai neformālas procedūras, tiek vākti pierādījumi par mācīšanos un tos izmanto, lai mācīšanu pielāgotu skolēna vajadzībām. Šis process ļauj skolotājiem un skolēniem vākt informāciju par skolēna sekmēm un ieteikt pielāgojumus skolotāja mācīšanas pieejā un skolēna mācīšanās pieejā. Formatīvās vērtēšanas piemēri Eiropas skolās ir skolotāju uzdoti pārbaudes darbi semestra laikā, prezentācijas, skolotāju veikta novērošana, savstarpējā vērtēšana un pašnovērtējums.

Vērtēšana ir summatīva, ja to izmanto, lai skolēnu apgūto novērtētu *mācību procesa vai mācību perioda beigās*. Mērķis ir apkopot skolēnu sasniegumus un noteikt, vai un kādā mērā skolēni izprot apgūto. Summatīvās vērtēšanas piemēri Eiropas skolās ir saskaņotie eksāmeni S5. klases beigās vai Eiropas vispārējās vidējās izglītības atestāta eksāmeni, un semestra noslēguma eksāmeni parasti ir summatīvi.

Jāatzīmē, ka atšķirība starp summatīvo un formatīvo vērtēšanu ne vienmēr ir stingri piemērojama; tādējādi, ja tiek runāts par pārbaudes darba *nolūku*, summatīvam vērtējumam var būt arī formatīvs nolūks. Summatīva vērtējuma rezultātus var izmantot turpmākajā mācīšanās procesā. Šim nolūkam labi noder sasniedzamo rezultātu apraksti.

Tajos gadījumos, kad summatīvais vērtējums ir saistīts ar kritiski svarīgiem lēmumiem, piemēram, Eiropas vispārējās vidējās izglītības gala eksāmena nokārtošanu vai nenokārtošanu, pārbaudes darba prasībām, kā arī ticamības un pamatotības standartiem jābūt ļoti augstiem. Tie rūpīgi jāizstrādā un jākoriģē. Formatīvās vērtēšanas gadījumā prasības var būt mazāk stingras.

**Analītiska vai holistiska vērtēšana?**

Atšķirība starp “holistisku” un “analītisku” vērtēšanu izglītībā palīdz izprast dažādas pieejas vērtēšanai, gan saistībā ar vērtēšanas uzdevumiem, gan saistībā ar izvērtēšanu un vērtējumiem. Piemēram, ja vēlaties novērtēt rakstīšanas kompetenci, varat piedāvāt vairākus uzdevumus, lai atsevišķi vērtētu, piemēram, pareizrakstību un gramatikas aspektus. Rakstīšanas kompetenci var arī vērtēt, dodot skolēniem plašāku uzdevumu, piemēram, prasot uzrakstīt vēstuli ar sūdzību par kāda viņu nopirkta izstrādājuma kvalitāti. Uzdevumu kopumu, kas minēts pirmais, var klasificēt kā analītisku, otru minēto uzdevumu – kā holistisku. Un, kaut arī otrais uzdevumam ir holistisks, to var vērtēt vai nu analītiski, vai holistiski. Var atsevišķi vērtēt dažādus aspektus, piemēram, pareizrakstību, gramatiku, struktūru, saturu, stilu, vai arī veidot vienu – vairāk vai mazāk konkretizētu – vispārēju spriedumu (t. i., vēstule ir teicama, pietiekama, vāja).

Turpmākajā apkopojumā[[5]](#footnote-5) ir īsi izklāstītas dažas īpatnības, priekšrocības un trūkumi, kas raksturo analītisko un holistisko pieeju vērtēšanai, jo īpaši saistībā ar izvērtēšanu un vērtējumiem. Tajā parādīta arī saistība starp analītisko/holistisko pieeju, formatīvo/summatīvo vērtējumu un atgriezenisko saiti.

|  |
| --- |
| **Holistiskā vai analītiskā pieeja – viens vai vairāki vērtējumi?** |
|  |  | **Definīcija** |  | **Priekšrocības** |  | **Trūkumi** |
| **Analītiskā** |  | Katru kritēriju (dimensiju, pazīmi) vērtē atsevišķi. |  | Skolotājam sniedz diagnostisku informāciju.Skolēniem **sniedz formatīvu atgriezenisko saiti**.Vieglāk saistīt ar norādījumiem nekā holistiskas atzīmju piešķiršanas shēmas (rubrikas).**Labi der formatīvai vērtēšanai,** var pielāgot summatīvai vērtēšanai; ja vajadzīgs kopvērtējums apguves līmeņa noteikšanai, vērtējumus var apvienot. |  | Vērtēšana aizņem vairāk laika nekā holistiskas rubrikas / atzīmju piešķiršanas shēmas. |
| **Holistiskā** | Visus kritērijus (dimensijas, pazīmes) vērtē vienlaicīgi. | Vērtēšana aizņem mazāk laika, nekā izmantojot analītiskās rubrikas.**Labi der summatīvai vērtēšanai.**Atgriezeniskās saites sniegšanai / vērtējumam, kas sniegts mācīšanās vajadzībām, var izmantot arī sasniedzamo rezultātu aprakstus. | Viens kopīgs vērtējums var nesniegt tikpat daudz detalizētas informācijas par to, kas būtu uzlabojams. |

**5.3.2. Vērtējamās/izmantojamās prasmes un uzdevumu veidi**

Uzdevumu (stimulu) veidi vai uzdevumu formāti (stimulu formāti) var ievērojami atšķirties atkarībā no tā, kādu kompetenci vai mērķi(-us) jūs vēlaties novērtēt un kādu sniegumu jūs sagaidāt vai vēlaties noskaidrot. Veidojot vērtēšanas rīku, ir jāuzdod jautājumi, piemēram, ko es sagaidu no skolēna/kandidāta, kādu rezultātu es sagaidu vai vēlos redzēt, ar kāda veida uzdevumu (stimulu) to var panākt.

|  |  |  |
| --- | --- | --- |
|  | Snieguma veids | Uzdevumu piemēri |
| Procesi | LasīšanaRakstīšanaMutvārdu komunikācijaInformācijas vākšanaDatu analīze | Teksts / pārbaudes darbs ar jautājumiem, kuriem ir atbilžu variantiUzdevums: sacerējumsUzstāšanās ar runu klases priekšāIntervija svešvalodāPētījums, laboratorijas eksperiments...Plāna veidošana/plānošana; pētījuma ziņojums |
| Rezultāti | Rakstiski sacerējumi/ziņojumi/rakstiAtbildes uz jautājumiemIzgatavoti priekšmetiTabulas un shēmas | Semestra darbs par Šekspīra laika teātra tradīcijām; Māršala plāna ietekmes rakstiska analīzeAtbildes uz pārbaudes darba jautājumiem par Otro pasaules karuStruktūras (atoma, ziedkopas, planētu sistēmas) modelis vai shēmaLaboratorijas pārskats par ķīmiskajām saitēm |

**5.3.3. Pārbaudes darba matrica**

Pārbaudes darba matrica tiek izmantota kā pārbaudes darba / eksāmena projekts vai plāns, kas ir salīdzināms ar mājas būvniecības plānu. Tas ir noderīgs rīks, kas nodrošina, ka veidojamais pārbaudes darbs / eksāmens patiešām novērtē to, ko ir paredzēts novērtēt. Pārbaudes darba matrica vispārīgi parāda to, kā izskatīsies pārbaudes darbs / eksāmens; tā ir tehniskā specifikācija. Vienā pārskatā tā parāda, kuri mācību programmas aspekti ir ietverti un kuras kompetences pārbaudes darbā / eksāmenā tiks pārbaudītas.

Pārbaudes darba matricā ir norādīts:

mācību mērķis(-i), kas tiks novērtēts(-i);

kompetences un ar mācību priekšmetu saistītie fakti un/vai tēmas, vai zināšanu jomas, kas tiks iekļautas pārbaudes darbā / eksāmenā;

zināšanu un/vai prasmju veids, kas jāparāda;

atbildamo jautājumu vai izpildāmo uzdevumu skaits;

īpatsvars, kas tiks piešķirts noteiktiem jautājumiem/uzdevumiem.

Mācību mērķi un kompetences ir noteiktas mācību programmā. Atkarībā no perspektīvā plāna jūs izvēlēsieties noteiktus mērķus noteiktam pārbaudes darbam, kas tiks veikts noteiktā laikā mācību gadā (1. pamatjautājums – ko es vērtēšu?).

Zināšanu un/vai prasmju veids attiecas uz to, ko skolēniem ir jāspēj izdarīt ar apgūto vielu. Vai viņiem vienkārši ir jāreproducē noteiktas zināšanas? Vai viņiem noteiktas zināšanas jāpiemēro zināmā kontekstā? Vai arī viņiem apgūtā viela jāpiemēro jaunā/nezināmā situācijā, citiem vārdiem sakot, tā jāpārnes uz citām jomām/kontekstiem utt.?

Pārbaudes darbā ietverto jautājumu vai uzdevumu skaits var būt atkarīgs no vairākiem faktoriem: pieejamā laika; jautājumu/uzdevumu sarežģītības un veida. Iepriekš mēs jau ilustrējām to, kādi var būt jautājumu/uzdevumu veidi.

Plānojot pārbaudes darbu / eksāmenu, ir svarīgi apsvērt to, kādu nozīmi jūs piešķirat noteikta veida zināšanām un/vai prasmēm. Kādā no mācīšanas un mācīšanās procesa posmiem varbūt ir svarīgāk, lai skolēni vienkārši spētu reproducēt apgūto, turpretim citā posmā svarīgāka var būt apgūtā izmantošana. Piemēram, kādā no valodas apguves posmiem lingvistiskā kompetence var būt svarīgāka par kritiskās domāšanas kompetenci. Projektā jūs aprakstāt, cik lielā mērā rezultātam jābūt atkarīgam no noteiktu kompetenču vai prasmju izmantošanas. Šim nolūkam jūs varat jautājumiem/uzdevumiem piešķirt noteiktu īpatsvaru. Piemēram, par A jautājumu var piešķirt tikai 1 punktu, turpretim labs sniegums, atbildot uz B jautājumu, var uzlabot rezultātu par 3 punktiem.

Kad esat pabeidzis projektu – pārbaudes darba matricu –, varat sākt izstrādāt pašus jautājumus/uzdevumus saskaņā ar plānu.

Nākamajā lapaspusē ir parādīts pārbaudes darba matricas piemērs.

Kaut arī skolotājs šādu matricu neveidos katram pārbaudes darbam, vismaz vienas šādas matricas izstrādāšana jūsu mācītajā priekšmetā palīdzēs pārdomāt mācību programmu un ievērot labu vērtēšanas praksi. Iepazīstinot skolēnus ar šādu matricu, uzlabosies arī viņu izpratne par vērtēšanas procesu.

Pārbaudes darba matricas piemērs. Pirmā valoda, lasīšana, rakstisks pārbaudes darbs, S2. klase

|  |  |  |  |  |  |
| --- | --- | --- | --- | --- | --- |
| **Uzdevums** | **Kompetence(-es)** | **Mērķi** | **Jautājumi (Q)** | **Īpatsvars (%)** | **Īpatsvars punktos** |
| **Lasīšana** | **Lasīt un saprast informatīvu tekstu (kas nav daiļliteratūras teksts)** | **Skolēns spēj...** | **Reproducēšana** | **Radīšana** |  |  |
| Teksts ar dažāda veida (daļēji) slēgtiem un atvērtiem jautājumiem | Lasīšana | ... parādīt izpratni par saikļu lietošanu tekstā | Q1 |  | 5 % | 1 |
| Q2 |  | 5 % | 1 |
|  | Q3 | 10 % | 2 |
| ... parādīt izpratni par teikumu saistību tekstā (piemēram, saistvārdiem) | Q4 |  | 5 % | 1 |
| Q5 |  | 5 % | 1 |
|  | Q6 | 10 % | 2 |
|  |  |  |  | 40 % | 8 |
| Interpretācija | ... saprast un/vai izskaidrot avotteksta galveno domu | Q7 |  | 20 % | 4 |
|  | ... saprast un/vai (saviem vārdiem) apkopot dažādās teksta rindkopās pausto domu | Q8 |  | 10 % | 2 |
|  | Q9 | 10 % | 2 |
|  |  |  |  | 40 % | 8 |
| Kompetence priekšmetā | ... noteikt teksta veidu, saprotot un/vai lietojot atbilstošu terminoloģiju | Q10 |  | 20 % | 4 |
|  |  |  |  | 20 % | 4 |
|  |  |  |  |  | 100 % | 20 |

|  |  |  |
| --- | --- | --- |
| Šīs pārbaudes darba matricas veidotājs S2. klases pārbaudes darbā vēlas koncentrēt uzmanību uz reproducēšanu, noteiktu pazīmju pamanīšanu tekstā vai tajā paustās domas uztveršanu. Kaut arī interpretācijai ir veltīti tikai 3 jautājumi, kamēr lasīšanai veltīti 6 jautājumi, abām kompetencēm pārbaudes darbā ir vienāds īpatsvars. Kompetencei priekšmetā ir veltīts tikai viens jautājums, bet tam ir ievērojams īpatsvars. Šajā posmā noteiktu mērķu sasniegšana tiek vērtēta augstāk par citu mērķu sasniegšanu. Ja skolēns spēj uztvert teksta galveno domu, par to piešķir 4 punktus, turpretim, tā kā šajā posmā jau ir jābūt labi apgūtam, kā saprast saistību starp diviem teikumiem, par katru pareizu atbildi piešķir tikai 1 punktu. | **Punkti** | **Apguves līmeņi** |
| 19–20 | A teicami |
| 17–18 | B ļoti labi |
| 15–16 | C labi |
| 13–14 | D apmierinoši |
| 11–12 | E pietiekami |
|  |  |
| 8–10 | F nepietiekami (vāji) |
| 1–7 | Fx nepietiekami (ļoti vāji) |

**5.3.4.** Atzīmju piešķiršanas shēmas

Veicot novērtēšanu, ir ārkārtīgi svarīgi, lai skolēnu darbus / pārbaudes darbus / vērtējamos rezultātus labotu vai vērtētu vienādi. Labojumiem un vērtējumiem jābūt taisnīgiem, uzticamiem, un, cik vien iespējams, objektīviem. Neatkarīgi no tā, kas ir attiecīgais skolēns un kas ir labotājs, par vienādiem rezultātiem jāpiešķir vienādi apguves līmeņi vai atzīmes. To sasniegt palīdz atzīmju piešķiršanas shēma.

Atzīmju piešķiršanas shēma sniedz instrukcijas par to, kā vērtēt vai labot sniegumu, kas iegūts, reaģējot uz stimuliem pārbaudes darbā. Šāda shēma var vienkārši būt pareizo atbilžu apkopojums, piemēram, ja uz jautājumiem var atbildēt ar “jā” vai “nē” vai ja doti atbilžu varianti. (Daļēji) atvērtu jautājumu gadījumā atzīmju piešķiršanas shēmā ir piedāvātas iespējamās atbildes vai elementi, kam jābūt atbildēs.

Jo īpaši, kad vērtēšanas uzdevumi ir holistiskāki, ne vienmēr ir iespējams izstrādāt vienkāršu atzīmju piešķiršanas shēmu. Piemēram, ja skolēniem ir paredzēts rakstīt sacerējumu (par noteiktu tēmu noteiktai auditorijai), iepriekš nav iespējams definēt vienu nepārprotamu instrukciju kopumu rezultātu vērtēšanai. Tomēr sagaidīto var aprakstīt vispārīgāk, piemēram, satura, struktūras, gramatikas un citā ziņā. Šādu rezultātu izvērtēšanai un vērtējumiem par tiem var labi noderēt rubrikas. Rubrika nosaka no skolēniem sagaidīto (akadēmisko) sniegumu, pildot konkrētu uzdevumu, un palīdz nodrošināt konsekvenci izvērtēšanā neatkarīgi no konkrētā skolēna, uzdevuma un kursa. Šā punkta beigās sniegti daži rubriku piemēri.

**1. piemērs. Daļēji analītiska rubrika fizikā. Uzdevums – iepriekš dotas fizikas hipotēzes pārbaude**

(piemēram, mērķis – pārbaudīt attiecību starp spēku un paātrinājumu; hipotēze – jo lielāks pieliktais spēks, jo lielāks būs ratiņu paātrinājums)

|  |  |  |  |  |  |
| --- | --- | --- | --- | --- | --- |
| **Vērtējamie aspekti** | **5 punkti** | **4 punkti** | **3 punkti** | **2 punkti** | **1 punkts** |
| Izpētes plāns | Plāns ir rūpīgi izstrādāts. | Plānā trūkst dažu detaļu. | Plāns ir pieņemams, bet ne vairāk. | Plānā trūkst svarīgu detaļu. | Plāns ir nepabeigts un nepilnīgs. |
| Materiālu izmantošana | Atbildīgi rīkojas ar visiem materiāliem. | Materiālus lielākoties izmanto atbildīgi. | Materiālu izmantošana ir pieņemama, bet ne vairāk. | Ar dažiem materiāliem rīkojas nepareizi. | Materiālus izmanto nepareizi. |
| Datu vākšana | Rūpīgi vākti dati atbilstoši izpētes standartiem. | Datu lielākā daļa ir pieejama un savākta atbilstoši izpētes standartiem. | Daļa datu ir pieejama; izpētes standarti nav pilnīgi ievēroti | Trūkst lielas daļas datu; izpētes standarti ir ievēroti tikai daļēji. | Savākti tikai atsevišķi dati; izpētes standarti nav ievēroti. |
| Datu analīze | Teicama analīze; priekšmeta un statistikas standarti ir profesionāli ievēroti. | Laba analīze; priekšmeta un statistikas standarti lielākoties ir ievēroti. | Apmierinoša analīze; priekšmeta un statistikas standarti ir ievēroti, bet ir iespējami uzlabojumi. | Pietiekama analīze, bet trūkst svarīgu daļu; priekšmeta un statistikas standarti ir pietiekami ievēroti, bet būtu jāuzlabo. | Slikta analīze, priekšmeta un statistikas standarti gandrīz nemaz nav ievēroti un ir jāuzlabo. |
| Ziņošana par rezultātiem | Ļoti loģiski un kodolīgi izklāstītas hipotēzes, izpēte un rezultāti. Parāda teicamas pasniegšanas prasmes. | Izklāsts ir skaidrs, un zinātniskā leksika tajā ir lietota pareizi. Parāda labas pasniegšanas prasmes. | Lieto zinātnisko pamatleksiku. Apraksti ir apmierinoši strukturēti un skaidri, bet ir iespējami uzlabojumi. Parāda apmierinošas pasniegšanas prasmes. | Lieto zinātnisko pamatleksiku. Apraksts nav strukturēts un/vai tajā trūkst skaidrības, tas būtu jāuzlabo. Parāda pietiekamas pasniegšanas prasmes, bet tās būtu jāuzlabo. | Slikts izklāsts. Jāuzlabo pasniegšanas prasmes. |

|  |  |  |
| --- | --- | --- |
| Lai punktus pārvērstu atzīmēs, jāpieņem pamatlēmums, t. i., cik punkti ir nepieciešami, lai līmenis būtu pietiekams. Skolotājam, mācību priekšmeta skolotāju metodiskajai komisijai vai eksāmena komisijai ir jānosaka nokārtošanas/nenokārtošanas līmenis.Kad šis lēmums ir pieņemts, skalā sadaliet pārējos punktus.Šajā piemērā 12,5 punkti ir 50 % no 25 punktiem. Tomēr sekmīgai pārbaudes darba izpildei nepieciešamais punktu skaits ne vienmēr ir 50 % (skat. vispārīgos piemērus šo norādījumu pielikumos). | **Punkti** | **Apguves līmeņi** |
| 22,5–25 | A (teicami) |
| 20<22,5 | B (ļoti labi) |
| 17,5<20 | C (labi) |
| 15<17,5 | D (apmierinoši) |
| 12,5<15,00 | E (pietiekami) |
|  |  |
| 7,5<12,5 | F (nepietiekami (vāji)) |
| 0<7,5 | Fx (nepietiekami (ļoti vāji)) |

**2. piemērs. Holistiska rubrika fizikā. Uzdevums – rakstiska ziņojuma par izpēti sagatavošana**

|  |
| --- |
| **Holistiska rubrika jautājumiem par rakstisko ziņojumu** |
| **Atbilde** | **Kritēriji** | **Apguves līmenis** |
| Teicami | Skaidri izteikta doma. Darbs ir pabeigts. Parāda izpratni par visiem procesiem. Pamatota hipotēze vai saturīgi jautājumi. Secinājumi, ko var pamatot ar datiem. Parāda radošumu. Dažviet dati vai jēdzieni attēloti grafiski. | A |
| Ļoti labi | Skaidri izteikta doma. Parāda izpratni par svarīgākajiem procesiem. Laba hipotēze vai jautājumi. Izdarīti pieņemami secinājumi un slēdzieni. Var saturēt grafiskus attēlojumus. | B |
| Labi | Uzdevums ir pabeigts, bet skaidrojumi ir mazliet nenoteikti vai neskaidri. Attēlojumā, hipotēzē, procesu izpratnē vai secinājumos kaut kas var būt līdz galam nepabeigts, neatbilstošs vai neskaidrs. | C |
| Apmierinoši | Sākums ir veiksmīgs, bet dažu daļu trūkst, vai arī darbs nav pabeigts. Var būt kļūdaini lietoti zinātniskie termini. Attēlojumi var būt kļūdaini, vai to var nebūt vispār.Kļūdaina vai nepabeigta analīze, slēdzieni un secinājumi. | D |
| Pietiekami | Uzsākts, bet nepabeigts. Izlaistas nozīmīgas daļas. Kļūdaini lietoti zinātniskie termini. Attēlojumi var būt kļūdaini, vai to var nebūt vispār. Kļūdaina un nepabeigta analīze, slēdzieni un secinājumi. | E |
|  |
|  |
| Vāji | Nav skaidrs uzdevums un skaidrojums. Būtiskas kļūdas jēdzienu apguvē. Nepareizi lietoti zinātniskie termini. Hipotēze ir neatbilstoša, vai arī tās nav vispār. | F |
| Ļoti vāji | Rezultāts neatspoguļo uzdevumu. Neatšķir, kāda informācija ir nepieciešama. Atkārto jautājumu, nemēģinot rast risinājumu. | Fx |

# **5.4. Pārbaudes darbā piešķirto punktu pārvēršana apguves līmeņos un/vai atzīmēs**

Lai pārbaudes darbā iegūtos punktus interpretētu pārredzamā veidā, tie jāpārvērš apguves līmeņos un/vai atzīmēs pēc kopējas skalas. Tas, kā pārbaudes darbā iegūtie punkti tiek pārvērsti, ir atkarīgs no pārbaudes darba mērķa un tā, kādi rezultāti (vai to līmeņi) tiek sagaidīti. Turpmāk sniegti piemēri.

## Mērķis – pārbaudīt, vai skolēns tiešām zina to, kas viņam jau būtu jāzina.

Tas varētu būt analītisks pārbaudes darbs par konkrētiem gramatikas likumiem.

Šajā gadījumā no visiem skolēniem sagaida augstu snieguma līmeni; piemēram, lai varētu secināt, ka likumi ir apgūti, pareizi jāatbild uz vismaz 70 % vai 80 % jautājumu/punktu.

* Mērķis – pārbaudīt, kāds ir izpratnes līmenis (vājš, pietiekams, labs utt.) par diezgan plašu un sarežģītu mācību priekšmeta tēmu.

Tas varētu būt holistisks vai analītisks pārbaudes darbs par evolūciju (bioloģijā).

Daži jautājumi/uzdevumi/punkti ir viegli izpildāmi (neprasa plašas zināšanas un prasmes) – te sagaidāms augstāks snieguma līmenis, turpretim citi ir sarežģītāki (prasa plašas zināšanas un prasmes) – te sagaidāmas atšķirības snieguma līmenī.

Skolotājam, mācību priekšmeta skolotāju metodiskajai komisijai vai eksāmena komisijai ir jānosaka nokārtošanas/nenokārtošanas līmenis. Šajā procesā var palīdzēt turpmāk norādītā lēmuma pieņemšanas shēma.



# **5.5. Gala apguves līmeņi / atzīmes mācību gada beigās**

Iepriekšējās sadaļās bija runa par vērtēšanu, kas veikta, pamatojoties uz vienu atsevišķu pārbaudes darbu / uzdevumu. Tika parādīta jautājumu/uzdevumu īpatsvara noteikšana vienā pārbaudes darbā. Šajā sadaļā tiks apskatīta pārbaudes darbu īpatsvara noteikšana un gada vērtēšanas plānu izstrāde.

Mācību gada laikā skolotājs piedāvā vairākus pārbaudes darbus un uzdevumus, lai sekotu līdzi vielas apguvei un pārbaudītu, vai un kādā mērā ir apgūta noteikta mācību programmas daļa. Mācību gada beigās skolotājam jāizlemj par gala apguves līmeni. Saskaņā ar pašreiz pieņemtajiem noteikumiem šādam gala apguves līmenim jābūt starp zemāko un augstāko līmeni, ko skolēns ieguvis mācību gada laikā.

Diapazons starp zemāko un augstāko līmeni var būt ievērojams. Lai lēmumi par gala apguves līmeņiem būtu pārredzami, skolotājiem ieteicams izstrādāt pārskatāmu vērtēšanas plānu. Šāds plāns noteiktam mācību priekšmetam un noteiktam mācību gadam parāda, kādi vērtējumi tiks veikti, kad tas notiks, kam tiks pievērsta galvenā uzmanība un kāds būs katra konkrētā vērtējuma īpatsvars gala apguves līmenī. Analītisks pārbaudes darbs par mazāku tēmu (piemēram, vienkāršiem vienādojumiem matemātikā) tūlīt pēc noteikta, šai tēmai veltīta stundu skaita, var veidot tikai 10 % no gala apguves līmeņa. Holistiskāks pārbaudījums, kurā pēc vairāku mēnešu mācībām prasīta tematiski atšķirīgu zināšanu izmantošana, var veidot 30 % no gala apguves līmeņa. Šādā plānā var iekļaut arī darba ieradumu vērtējumu, ja skolotājs to uzskata par svarīgu. Vērtēšanas plānu var sasaistīt ar skolotāja veikto ikdienas perspektīvo plānošanu un ar to iepazīstināt skolēnus.

**Vērtēšanas plāna piemērs**

Vērtēšanas plānu var sagatavot atsevišķs skolotājs. To var veidot arī skolotāju grupa, kas ir atbildīga par noteiktu mācību priekšmetu noteiktā mācību gadā. Kopīgs plāns palīdzētu saskaņot mācīšanu un mācīšanos starp valodu plūsmām skolā. Šāda saskaņota pieeja varētu samazināt individuālo darba slodzi noteiktos priekšmetos, jo pārbaudes darbu veidošanu varētu sadalīt starp skolotājiem. Ļoti noderīga varētu būt skolēnu iepazīstināšana ar plānu.

|  |  |  |
| --- | --- | --- |
| **Bioloģija. S5. klase** | **1. semestris** | **2. semestris** |
| **Vērtēšanas kritēriji** | **A1** | **B1** | **A2** | **B2** |
| Eksāmenu un pārbaudes darbu veidi:* semestra eksāmeni (decembrī un jūnijā);
* garie pārbaudes darbi;
* īsie pārbaudes darbi;
* mājas darbi (MD), prezentācijas;
* eksperimentu pārskati.
 | Īsais pārbaudes darbs Nr. 1 | MD Nr. 1 | MD Nr. 2 | Īsais pārbaudes darbs Nr. 2 | GARAIS PĀRBAUDES DARBS Nr. 1 | MD Nr. 3 | Laboratorijas darba pārskatsDNS | Papildu darbs |  | MD Nr. 4 | Īsais pārbaudes darbs Nr. 3 | MD Nr. 5 | (GARAIS PĀRBAUDES DARBS Nr. 2) | MD Nr. 6 | MD Nr. 7 | GARAIS PĀRBAUDES DARBS Nr. 3 | ... |  |
| **1. Zināšanu apguve** |  |  |  |  |  |  |  |  | SEMESTRA EKSĀMENS. 2017. GADA DECEMBRIS |  |  |  |  |  |  |  |  |  | SEMESTRA EKSĀMENS. 2018. GADA JŪNIJS. Saskaņots visiem. |
| A. Reproducēt esošās zināšanas |  |  |  |  |  |  |  |  |  |  |  |  |  |  |  |  |  |
| B. Izvēlēties un sakārtot esošās zināšanas |  |  |  |  |  |  |  |  |  |  |  |  |  |  |  |  |  |
| **2. Zinātniskā pieeja** |  |  |  |  |  |  |  |  |  |  |  |  |  |  |  |  |  |
| A. Apkopot datus un sasaistīt tos ar risināmo problēmu |  |  |  |  |  |  |  |  |  |  |  |  |  |  |  |  |  |
| B. Apstrādāt datus, lai formulētu hipotēzi, problēmu |  |  |  |  |  |  |  |  |  |  |  |  |  |  |  |  |  |
| C. Izstrādāt eksperimenta protokolu vienas vai vairāku hipotēžu pārbaudei |  |  |  |  |  |  |  |  |  |  |  |  |  |  |  |  |  |
| D. Īstenot skaidrojošu pieeju |  |  |  |  |  |  |  |  |  |  |  |  |  |  |  |  |  |
| E. Izmantot modeli, teoriju |  |  |  |  |  |  |  |  |  |  |  |  |  |  |  |  |  |
| F. Radīt sintēzi |  |  |  |  |  |  |  |  |  |  |  |  |  |  |  |  |  |
| **3. Tehnoloģiju apguve** |  |  |  |  |  |  |  |  |  |  |  |  |  |  |  |  |  |
| A. Izvēlēties atbilstošos rīkus |  |  |  |  |  |  |  |  |  |  |  |  |  |  |  |  |  |
| B. Tehniski veikt eksperimentu |  |  |  |  |  |  |  |  |  |  |  |  |  |  |  |  |  |
| C. Izmantot IT rīkus |  |  |  |  |  |  |  |  |  |  |  |  |  |  |  |  |  |
| **4. Zinātniska informācijas pasniegšana** |  |  |  |  |  |  |  |  |  |  |  |  |  |  |  |  |  |
| A. Lietot atbilstošu zinātnisko leksiku |  |  |  |  |  |  |  |  |  |  |  |  |  |  |  |  |  |
| B. Izmantot pasniegšanas veidus |  |  |  |  |  |  |  |  |  |  |  |  |  |  |  |  |  |
| C. Precīzi pasniegt izdarīto darbu |  |  |  |  |  |  |  |  |  |  |  |  |  |  |  |  |  |
| **Kopvērtējumā iegūtā atzīme** |  |  |  |  |  |  |  |  |  |  |  |  |  |  |  |  |  |  |
| **Atzīmes koeficients** | 2 | 1 | 1 | 2 | 3 | 1 | 1 | (1) |  | 1 | 2 | 1 | (3) | 1 | 1 | 3 |  |  |
| **Vidējās atzīmes*** **skolēnam**
* **klasei**
 | A1= | B1= | A2= /10 | B2= /10 |
| A1= | B1= | A2= | B2= |
|  |  |

# **6. Liecības**

(No dokumenta 2017-01-13-en-7 “Eiropas skolu Vispārējo noteikumu 59.–61. panta pārskatītā redakcija”)

**60. pants**

**1. Liecības**

1.1. **S1.–S6. klase**

**a) Skola izsniedz liecības, pamatojoties uz divu semestru kalendāru (izņemot S1.–S3. klasē, kur var izvēlēties triju semestru kalendāru).**

**b) Divu semestru kalendārā skolai jāizsniedz 2 starpvērtējuma liecības (novembrī un martā/aprīlī) un 2 semestra noslēguma liecības (janvārī un jūlijā).**

* + **Novembris. Starpvērtējuma liecībā** ir piezīmes un **apguves līmeņi (S1.–S3. klasē) vai veselas atzīmes un atzīmes ar pusi (S4.–S6. klasē)** katrā priekšmetā. Tajā var būt arī klases audzinātāja vispārēja piezīme.
	+ **Janvāris.** Pirmā semestra liecība. Tajā ir **apguves līmeņi (S1.–S3. klasē)** vai **skaitliski izteiktas atzīmes (S4.–S6. klasē)** un piezīmes par katru priekšmetu. **Tajā var būt arī klases padomes vai klases audzinātāja vispārēja piezīme. Liecībai var būt pievienota brīdinājuma vēstule, kurā norādīts iespējamais risks gadā saņemt nesekmīgu vērtējumu.**
	+ **Marts/aprīlis. Starpvērtējuma** liecībā ir piezīmes **un apguves līmeņi (S1.–S3. klasē)** **vai skaitliski izteiktas atzīmes (S4.–S6. klasē)** katrā priekšmetā. Liecībai var būt pievienota brīdinājuma vēstule, kurā norādīts iespējamais risks gadā saņemt nesekmīgu vērtējumu.

Brīdinājuma vēstules nesaņemšana pati par sevi vēl negarantē pārcelšanu nākamajā klasē, un tā arī nav procedūras pārkāpums, apsverot pārcelšanu augstākā klasē.

Kad skolēna likumīgie pārstāvji saņem brīdinājuma vēstuli par nesekmības risku, tiem bez iepriekšēja pieprasījuma jāsniedz jebkāda informācija, kas ir to rīcībā un kas varētu ietekmēt turpmāko apspriešanu klases padomē.

* + **Jūlijs.** Gada noslēguma liecība. **Tajā ir apguves līmeņi (S1.–S3. klasē) vai skaitliski izteiktas atzīmes (S4.–S6. klasē) par otro semestri un ar piezīmi papildināta gala atzīme katrā priekšmetā. Tajā ir arī** klases padomes lēmums par pārcelšanu.

**c) Skolām, kas izvēlējušās triju semestru kalendāru S1.–S3. klasē, jāizmanto turpmākā informācijas sistēma.**

* + **Decembris. Pirmā trimestra liecība**, kam atbilstošos gadījumos pievienots klases padomes atzinums. Liecībā ir piezīmes un apguves līmeņi visos priekšmetos. Tajā var būt arī klases audzinātāja vispārēja piezīme.
	+ **Marts. Otrā trimestra liecība**, kam atbilstošos gadījumos pievienots klases padomes atzinums. **Šajā liecībā var būt arī klases padomes vai klases audzinātāja vispārēja piezīme. Liecībai var būt pievienota brīdinājuma vēstule, kurā norādīts iespējamais risks gadā saņemt nesekmīgu vērtējumu.**

**Brīdinājuma vēstules** nesaņemšana pati par sevi vēl negarantē pārcelšanu nākamajā klasē, un tā arī nav procedūras pārkāpums, apsverot pārcelšanu augstākā klasē.

Kad skolēna likumīgie pārstāvji saņem brīdinājuma vēstuli par nesekmības risku, tiem bez iepriekšēja pieprasījuma jāsniedz jebkāda informācija, kas ir to rīcībā un kas varētu ietekmēt turpmāko apspriešanu klases padomē.

* + **Jūlijs**. Gada noslēguma liecība ar klases padomes lēmumu par pārcelšanu nākamajā klasē. **Tajā ir apguves līmeņi par otro trimestri (S1.–S3. klasē) un ar piezīmi papildināta gala atzīme katrā priekšmetā. Tajā ir arī klases padomes lēmums par pārcelšanu.**

**1.2. S7. klase**

Neskarot Kārtību, kādā īstenojami Noteikumi par Eiropas vispārējās vidējās izglītības atestātu, liecības tiks izsniegtas:

* + - **februāra beigās – pirmā semestra liecība. Tajā ir skaitliski izteiktas atzīmes ar precizitāti līdz vienam ciparam aiz komata. Tajā var būt arī klases padomes vai klases audzinātāja vispārēja piezīme;**
		- **pirms Eiropas vispārējās vidējās izglītības atestāta rakstisko eksāmenu sākuma – liecība, kurā paziņota kopējā provizoriskā atzīme (izteikta skaitliski – veselos skaitļos un ar vienu ciparu aiz komata).**

**2. Precizējumi**

a) S1.–S3. klasei

**Liecībā (minēta 60. pantā)** katrs mācību programmas priekšmets ir novērtēts atsevišķi. Par katra priekšmeta mācīšanu atbildīgais skolotājs piešķir **apguves līmeni** (skat. 59. pantu). Šos **apguves līmeņus** papildina rakstiskas skolotāju piezīmes un vajadzības gadījumā – klases padomes vispārējs vērtējums par visiem rezultātiem.

b) S4.–S6. klasei

i) Novembra un marta/aprīļa liecībās **(kas minētas 60. pantā)** katrs mācību programmas priekšmets ir novērtēts atsevišķi. Par priekšmeta mācīšanu atbildīgais skolotājs sniedz vērtējumu, izsakot to kā piezīmi vai kā skaitliski izteiktu novērtējumu, ja to uzskata par atbilstošu.

ii) Semestra liecībās par katru priekšmetu piešķir A atzīmi un B atzīmi (skat. 59. pantu). Skolotāji šīs atzīmes papildina ar rakstiskiem vērtējumiem, un vajadzības gadījumā tās tiek papildinātas ar vispārēju (visa semestra vai gada) rezultātu novērtējumu, ko sniegusi klases padome.

S7. klases februāra liecībā ir norādītas pirmajā semestrī saņemtās A atzīmes un B atzīmes, kas atbilstošos gadījumos ir papildinātas ar piezīmēm.

# **7. Jaunās atzīmju sistēmas lietošana Eiropas vispārējās vidējās izglītības atestāta ieguves sistēmā**

# **7.1.** **Jaunā atzīmju skala Eiropas vispārējās vidējās izglītības ciklā**

# 7.1.1. Ievads un mērķi

Jauno atzīmju skalu izmantos 3. ciklā no 2019. gada septembra un Eiropas vispārējās vidējās izglītības atestāta ieguves eksāmenos, sākot no 2021. gada, tādējādi pabeidzot jaunās skalas ieviešanu vidējās izglītības sistēmā.

Šīs nodaļas mērķis ir palīdzēt gan skolotājiem, gan inspektoriem lietot skalu 3. ciklā kopumā, bet jo īpaši rakstiskajos un mutvārdu gala eksāmenos.

Šajā nodaļā:

* + - * parādīts, kā vispārējā pieeja, kas jāizmanto 3. ciklā, atbilst 1. un 2. ciklā izmantotajai pieejai;
			* sniegti daži norādījumi par skalas izmantošanu 3. ciklā kopumā;
			* ilustrēta pamatsaikne starp mācību programmu, mācību mērķiem, atzīmju skalu un attiecīgajiem sasniedzamo rezultātu aprakstiem;
			* galvenā uzmanība pievērsta eksāmena darba veidošanai;
			* uzsvērta saskaņošanas nozīme vērtēšanā;
			* uzsvērta matricas būtiskā nozīme eksāmena darba specifikācijā un veidošanā;
			* norādīta saistība starp matricu, eksāmena darbu un atzīmju skalu / rubriku;
			* sniegta matricas vispārējā standartforma kā palīgs eksāmena darba izveidošanai;
			* sniegti divi rakstisku eksāmenu matricas paraugi, viens no tiem attiecas uz valodu priekšmetu, un otrs – uz eksakto mācību priekšmetu, un divi vērtējumu reģistrācijas lapu piemēri, tostarp mutvārdu eksāmenu vērtēšanas kritēriji;
			* īsi izklāstīts process / sniegtas vadlīnijas, kas jāievēro, izstrādājot matricu, eksāmena darbu un atzīmju piešķiršanas shēmu;
			* norādīti dokumenti, kas nepieciešami eksāmena priekšlikuma (skolotājiem) un eksāmena darba projekta (inspektoriem) iesniegšanai.

# 7.1.2. Pieeja vērtēšanai 3. ciklā.

Pieeja vērtēšanai 3. ciklā tiek veidota, pamatojoties uz 1. un 2. cikla praksi, kurā vērtēšana ir balstīta uz kompetenci un izmantotajā skalā ir 7 līmeņi, kas saistīti ar 7 apguves līmeņiem 1. ciklā un 10 punktu skalu 2. ciklā, un tie visi ir saistīti ar sasniedzamo rezultātu aprakstiem. Kā norādīts skalā (skat. 2. nodaļu), veselas atzīmes un atzīmes ar pusi lietos S4.–S6. klasē. Vispārējās vidējās izglītības atestāta provizoriskajām atzīmēm tiks izmantotas skaitliski izteiktas atzīmes ar vienu ciparu aiz komata, un vispārējās vidējās izglītības gala eksāmenā tiks izmantota skaitliski izteikta atzīme ar diviem cipariem aiz komata.

# 7.1.3. Skolas iekšējais vērtējums

Tā vērtēšana 3. ciklā, kas nav gala eksāmens, ir skolas iekšējā atbildība. Kā norādīts dokumenta 2015-05-D-12-en-13 6.3.4. punktā, par eksāmenu pirms vispārējās vidējās izglītības gala eksāmena galvenokārt atbildīga ir skola. Atbilstoši normatīvajiem aktiem, kā arī 6.3.6. punktam, eksāmens pirms vispārējās vidējās izglītības gala eksāmena tiks saskaņots katrā skolā un tiks izveidoti pārskatāmi vērtēšanas kritēriji, atzīmju piešķiršanas instrukcijas un iespējamās atbildes. Tāpēc skolām, izstrādājot un vērtējot eksāmenu pirms vispārējās vidējās izglītības gala eksāmena, ieteicams balstīties uz šeit īsi izklāstīto vispārējo pieeju un konkrētajiem vispārējās vidējās izglītības eksāmenu piemēriem, ko nodrošinās inspektors(-i), kas atbildīgs(-i) par attiecīgo mācību priekšmetu; visu mācību priekšmetu programmām tiks pievienotas matricas, eksāmena darbu paraugi un atzīmju piešķiršanas shēmas.

# 7.1.4. Sliekšņa vērtība

Saskaņā ar labu praksi un atbilstoši šo vadlīniju 5.4. nodaļā paskaidrotajam, ja pārbaudes darbu novērtē ar punktiem no iepriekš dota punktu skaita, pārvēršot punktus atzīmēs vai apguves līmeņos, vienmēr ir jānosaka pietiekama līmeņa sliekšņa vērtība un ir jāvienojas par šo vērtību. Sliekšņa vērtība var mainīties atkarībā no pārbaudes darba mērķa vai plānotā sasniedzamo rezultātu līmeņa. 3. cikla pārbaudes darbos, kas nav eksāmens pirms vispārējās vidējās izglītības gala eksāmena vai gala eksāmens, skolotājiem jāievēro turpmāk aprakstītā kārtība.

Lai efektīvi un konsekventi vadītu sarežģīto vispārējās vidējās izglītības atestāta ieguves procesu, Eiropas vispārējās vidējās izglītības gala eksāmenā un eksāmenā pirms vispārējās vidējās izglītības gala eksāmena noteiktā sliekšņa vērtība būs **50 punkti no 100**. Tāpēc ir ļoti svarīgi pievērst uzmanību **kompetenču un pakārtoto kompetenču** īpatsvaram un **jautājumu sarežģītības pakāpei.** Tas nodrošinās, ka kārtojamais eksāmens un tajā prasītais snieguma līmenis, lai sasniegtu pietiekamu līmeni, ir atbilstošs, tādējādi **izvairoties no standartu pazemināšanās**.

Lūdzam ņemt vērā, ka, lai nodrošinātu konsekvenci visos eksāmenos un lai atbalstītu efektīvu eksaminācijas vadību, stingri ieteicams, ka visos eksāmenos maksimālais punktu skaits ir 100.

# 7.1.5. Derīgi eksāmeni

Derīgā eksāmenā precīzi pārbauda attiecīgās mācību programmas mācību mērķus. Tātad derīgā eksāmenā mācību programmai, mācību mērķiem, vērtējumam un ar to saistītajai vērtēšanai jābūt savstarpēji saskaņotiem.

Mācību programma  Mācību mērķi  Vērtējums  Vērtēšana

Efektīvā pārbaudes darba projektā jāsagatavo **pārbaudes darba matrica**. Šāda struktūra vai specifikācija nodrošina, ka eksāmena darbā tiek atbilstoši pārbaudītas attiecīgās **kompetences** un vēlamie **mācību mērķi**, ievērojot pienācīgu līdzsvaru, un ka ir skaidra saikne ar attiecīgajiem **novērtēšanas kritērijiem**, **atzīmju skalu** un **sasniedzamo rezultātu aprakstiem**.

Tāpēc, izstrādājot eksāmena darbu, ir jāņem vērā trīs būtiski elementi: matrica, pats eksāmena darbs un atzīmju piešķiršanas shēma vai rubrika.



Nākamajā sadaļā sniegts vispārējas standartformas piemērs un matricas piemēri, kuros iekļauti paskaidrojumi un piezīmes un viens no kuriem attiecas uz valodu mācību priekšmetu, otrs – uz eksaktu mācību priekšmetu.

# **7.2.** **Rakstiskie eksāmeni. Pārbaudes darbu veidošana**

# 7.2.1. Matrica – vispārējā standartforma

Turpmākajā tabulā un ar to saistītajās piezīmēs ir skaidroti dažādie matricas elementi un to funkcijas, kā arī parādīts, kā skolotājiem un inspektoriem šie elementi jāizmanto, izstrādājot vispārējās vidējās izglītības gala eksāmen darbus.

|  |  |  |  |  |  |  |
| --- | --- | --- | --- | --- | --- | --- |
| Uzdevumu daļa / eksāmena elements | Kompetence(-es) | Aptuvenais kompetenču īpatsvars (%) | Mācību mērķi (atbilstoši mācību programmai) | Jautājums(-i) | Vērtēšana/atzīmes piešķiršana | Punktos izteikts īpatsvars |
| ... |  |  |  |  |  |  |
| ... |  |  |  |  |  |  |
| Kopā |  | 100 % |  |  |  | 100 punkti |

|  |  |  |  |  |  |  |
| --- | --- | --- | --- | --- | --- | --- |
| TEICAMI | ĻOTI LABI | LABI | APMIERINOŠI | PIETIEKAMI | VĀJI | ĻOTI VĀJI |
| 100–90 | 89–80 | 79–70 | 69–60 | 59–50 | 49–21 | 20–0 |

**Atcerieties: Eiropas vispārējās vidējās izglītības atestāta ieguves eksāmenos skolēna sniegums tiks vērtēts kā pietiekams, ja no 100 punktiem tiks iegūti 50.**

**Uzdevums** nozīmē konkrētas eksāmena daļas, ko nosaka attiecīgā mācību programmas struktūra. L2 valodas eksāmenā, piemēram, ir trīs vienlīdz svarīgas daļas – lasītā teksta izpratne, rakstīšana un literatūras izpratne. Bioloģijā, piemēram, ir trīs daļas (pašreizējā mācību programmā) – fizioloģija, ģenētika un evolūcija.

**Kompetence** ir vispārējā kompetence, ko vērtē attiecīgajā eksāmena daļā. Piemēram, redzams, ka valodas eksāmenā kompetenci var iedalīt vairākos elementos, t. i., lasīšanu iedala lasīšanā izpratnei, analīzei un stila novērtēšanai. Parādāmo prasmju līmeni katrā apakšelementā var iedalīt pakāpēs, t. i., var lasīt pamata līmenī, lai atrastu/iegūtu informāciju, turpretim lasīšana, kurā nepieciešama sintēze un vispārēja izpratne, pēc būtības ir augstāka līmeņa prasme.

Pašreizējās eksakto priekšmetu mācību programmās vērtētās kompetences ir zināšanas, zināšanu izmantošana, analīze un interpretācija.

Jebkurā gadījumā ir svarīgi, lai rakstiskajā eksāmenā novērtētu visas galvenās kompetences, kas atbilstoši mācību programmas dokumentam ir iekļautas konkrētā eksāmena struktūrā.

**Procentos izteiktais īpatsvars** parāda relatīvo nozīmīgumu/vērtību, ko piešķir attiecīgajai kompetencei un pakārtotajām kompetencēm. Šis procentos izteiktais īpatsvars ir tieši saistīts ar punktu skaitu, ko piešķir vērtējot.

Ir svarīgi atzīmēt, ka, vispārējās kompetences īpatsvaram saglabājoties nemainīgam (t. i., L2 eksāmenā – 40 % par lasītā teksta izpratni), pakārtotajām kompetencēm piešķirtais īpatsvars dažādos eksāmenos var būt vai būs atšķirīgs. Tas attiecas arī uz eksaktajiem mācību priekšmetiem.

**Mācību mērķi** ir ņemti tieši no mācību programmas un nodrošina, ka izstrādātais pārbaudes darbs ir derīgs attiecīgo mācību mērķu novērtēšanai.

**Jautājums** – šajā ailē norāda to jautājumu skaitu konkrētā eksāmenā, kas saistīts ar attiecīgās kompetences / pakārtotās kompetences pārbaudi.

**Vērtēšana / atzīmes piešķiršana** – attiecas uz izmantojamā vērtēšanas rīka veidu; ja izpratnes pārbaudei izmanto jautājumus, kuriem ir atbilžu varianti, shēma, pēc kuras piešķir atzīmi, būs ļoti konkrēta – tajā būs noteikts punktu skaits par katru jautājumu/apakšjautājumu. Ja atzīme jāpiešķir, pamatojoties uz vispārējiem kritērijiem, nāksies nodrošināt vispārēju/atkārtojamu rubriku.

**Atzīmju piešķiršanas shēma.** Atzīmju piešķiršanas shēma ir instrukciju (piemēram, rubriku, iespējamo atbilžu utt.) kopums par to, kā vērtēt vai labot sniegumu, kas iegūts, reaģējot uz stimuliem pārbaudes darbā. Atzīmju piešķiršanas shēmai jābūt nepārprotami saistītai ar atzīmju skalu un sasniedzamo rezultātu aprakstiem.

**Punktos izteikts īpatsvars** – tas nosaka faktisko punktu skaitu, ko piešķir par konkrētu jautājumu. Punktu skaitam jāatbilst attiecīgās kompetences / pakārtotās kompetences procentos izteiktajam īpatsvaram.

# 7.2.2. Pārbaudes darba veidošana. Ilustratīva matrica valodu mācību priekšmetam

|  |  |  |  |  |  |  |
| --- | --- | --- | --- | --- | --- | --- |
| **Eksāmena uzdevums/elements** | **Kompetence** | **Īpatsvars (%)\*** | **Mācību mērķis** | **Jautājums(-i)** | **Vērtēšana / atzīmes piešķiršana** | **Īpatsvars (punktos)** |
| Lasītā teksta izpratne (40) | **Lasīšana izpratnei** – informācijas ieguve, identifikācija, sintēze / vispārēja izpratne | 40 % | Saprast tieši vai netieši izteikto saturu garā runā, kas ir vairāk vai mazāk strukturēta, vai sarežģītā pārspriedumā | 1.; 2.; 4. a) un b) | Konkrētā pārbaudes darba atzīmju piešķiršanas shēma | 16 |
|  | **Analīze**Elementu nozīme, interpretācija, pamatojums | 35 % | Lasīt, saprast un analizēt daiļliteratūras un citus tekstus, kas ir diezgan gari un sarežģīti | 3.; 4. b) – īsas frāzes; 6. a) un 6. b) | Konkrētā pārbaudes darba atzīmju piešķiršanas shēma | 14 |
|  | **Stila novērtēšana**Kompetence priekšmetā, izpratne par tekstu | 25 % | Lasīt – novērtēt stila atšķirības | 5.; 6. c) un 6. d) | Konkrētā pārbaudes darba atzīmju piešķiršanas shēma | 10 |
| Apakšiedaļa |  |  |  |  |  | 40 |
| Rakstīšana (30) | **Rakstīšana**Uzdevuma paveikšana, ideju attīstīšana | 30 % | Izteikties par daudzām sarežģītām tēmām; sniegt pamatotu, strukturētu pārspriedumu, rakstīt precīzus un strukturētus tekstus dažādos formātos un žanros, pielāgojot stilu auditorijai | 2 | Satura novērtēšanas rubrika | 9 |
|  | **Rakstīšana**Skaidrība un saskaņotība | 30 % |  | Struktūras novērtēšanas rubrika | 9 |
|  | **Lingvistiskā kompetence**Gramatiskā un leksiskā pareizība | 30 % |  | Pareizības novērtēšanas rubrika | 9 |
|  | **Rakstīšanas un lingvistiskā kompetence**Atbilstība un stila kvalitāte | 10 % |  | Stila novērtēšanas rubrika | 3 |
| Apakšiedaļa |  |  |  |  |  | 30 |
| Literatūras izpratne (30) | **Zināšanas**Tekstuālās un kontekstuālās | 40 % | Kritiski izskaidrot savu viedokli par literāru tēmu.Parādīt sapratni un dziļāku izpratni par literatūru un tās kontekstu | 3 a) / 3 b) | Satura novērtēšanas rubrika | 12 |
|  | **Kritiskā domāšana**Pamatojums un spriešana, uz pierādījumiem balstīta reakcija | 30 % |  | Reakcijas novērtēšanas rubrika | 9 |
|  | **Rakstīšanas un lingvistiskā kompetence**Atbilstošs valodas lietojums | 30 % |  | Rakstītprasmes novērtēšanas rubrika | 9 |
| Apakšiedaļa |  |  |  |  |  | 30 |
| **Kopā** |  |  |  |  |  | **100** |

\* Tas ir procentos izteikts īpatsvars šā konkrētā eksāmena vajadzībām. Kā minēts, dažādos eksāmenos tie var būt atšķirīgi.

# 7.2.3. Pārbaudes darba veidošana. Ilustratīva matrica eksaktajam mācību priekšmetam

|  |  |  |  |  |  |  |
| --- | --- | --- | --- | --- | --- | --- |
| **Eksāmena elements** | **Kompetence** | **Īpatsvars (%)** | **Mācību mērķis** | **Jautājumi** | **Vērtēšana/atzīmes piešķiršana** | **Īpatsvars punktos** |
| Fizioloģija | Zināšanas un izpratne | +/–40 % | Pašreizējās eksakto mācību priekšmetu mācību programmās mācību mērķi nav noteikti. Tie tiks iekļauti jaunajās mācību programmās, ko publicēs 2020. gada februārī. | 1. a) – 2. a) + b) – 3. a), b) + c) | Konkrētā pārbaudes darba atzīmju piešķiršanas shēma | 12 |
| Izmantošana | +/–40 % | 1. a), b) + c) – 2. c) – 3. d) + e) | Konkrētā pārbaudes darba atzīmju piešķiršanas shēma | 12 |
| Analīze un izvērtēšana | +/–20 % | 1. b), d) – 2. d) – 3. f) | Konkrētā pārbaudes darba atzīmju piešķiršanas shēma | 6 |
|  |  |  | 30 |
| Evolūcija | Zināšanas un izpratne | +/–40 % |  | Konkrētā pārbaudes darba atzīmju piešķiršanas shēma | 10 |
| Izmantošana | +/–40 % |  | Konkrētā pārbaudes darba atzīmju piešķiršanas shēma | 14 |
| Analīze un izvērtēšana | +/–20 % |  | Konkrētā pārbaudes darba atzīmju piešķiršanas shēma | 6 |
|  |  |  | 30 |
| Ekoloģija | Zināšanas un izpratne | +/–40 % |  | Konkrētā pārbaudes darba atzīmju piešķiršanas shēma | 11 |
| Izmantošana | +/–40 % |  | Konkrētā pārbaudes darba atzīmju piešķiršanas shēma | 12 |
| Analīze un izvērtēšana | +/–20 % |  | Konkrētā pārbaudes darba atzīmju piešķiršanas shēma | 7 |
|  |  |  | 30 |
|  | Rakstiska informācijas pasniegšana | 10 % | Kopumā | Informācijas pasniegšanas novērtēšanas rubrika | 10 |
| **Eksāmenā kopā** |  |  |  |  |  | **100** |

\* Tas ir procentos izteikts īpatsvars šā konkrētā eksāmena vajadzībām. Kā minēts, dažādos eksāmenos tie var būt atšķirīgi.

Jāņem arī vērā, ka jebkurā jautājumā var būt jānovērtē vairāk par vienu kompetenci.

Iepriekšējā piemērā dažādo kompetenču novērtēšanai izmanto analītisko pieeju. Šo kompetenču novērtēšanai visā eksāmena darbā var izmantot arī vispārēju pieeju (skat. piemēru par saskaņotu eksāmenu bioloģijā S5. klasē).

Jaunajās mācību programmās, kas tiks publicētas 2020. gada februārī, katram eksaktajam mācību priekšmetam būs sava matrica.

# **7.3. Mutvārdu eksāmeni**

Arī mutvārdu eksāmenos tiek novērtētas noteiktas kompetences. Lai nodrošinātu konkrēto kompetenču taisnīgu un precīzu novērtēšanu, visos mācību priekšmetos ir jābūt vērtējumu reģistrācijas lapai. Kaut arī reģistrācijas lapa var būt analītiskāka vai holistiskāka/salikta, katrā šādā lapā jābūt noteiktiem elementiem:

* + - * eksāmena daļai/elementam;
			* kompetencei(-ēm), kas tiks vērtētas;
			* kritērijiem, kas noteikti katrā no 7 jaunās atzīmju piešķiršanas shēmas līmeņiem;
			* ailei, kur piešķirt atzīmi;
			* attiecīgajam sasniedzamā rezultāta aprakstam.

# 7.3.1. Reģistrācijas lapas – ilustratīvi piemēri

Ilustratīvs eksaktā mācību priekšmeta vērtējuma reģistrācijas lapas piemērs

|  |  |
| --- | --- |
| **Atzīme** | **Vērtējums atbilstoši sasniedzamo rezultātu aprakstiem** |
| **9,0–10**Teicami | Kandidāts uz bioloģiju raugās kopskatā. Viegli un bez citu palīdzības orientējas dažāda veida datos un analīzes metodēs, parādot faktu un leksikas apguvi visaugstākajā līmenī atbilstoši mācību programmai vai vairāk par to. Bez grūtībām analizē problēmas, kas iepriekš nav bijušas zināmas, un var piedāvāt iztēlotas eksperimentālas vai pētnieciskas pieejas. Sniedz skaidri un kodolīgi strukturētas atbildes uz noteiktām problēmām un raiti iesaistās turpmākā apspriešanā. |
| **8,0–8,9**Ļoti labi | Kandidāts uz bioloģiju raugās kopskatā, un, mazliet piepalīdzot, spēj orientējas dažāda veida datos un analīzes metodēs, parādot faktu un leksikas apguvi atbilstoši visai mācību programmai. Spēj kompetenti analizēt problēmas, kas iepriekš nav bijušas zināmas, un var piedāvāt dažas pētnieciskas pieejas. Sniedz labi strukturētas atbildes uz noteiktām problēmām un spēj atbilstoši reaģēt turpmākā apspriešanā. |
| **7,0–7,9**Labi | Kandidāts saprot un spēj kompetenti izmantot mācību programmā apskatītos datus un analīzes metodes, pamatojoties uz stabilām faktu un leksikas zināšanām. Spēj analizēt problēmas, kas iepriekš nav bijušas zināmas, un ar minimālu eksaminētāju palīdzību var piedāvāt pētnieciskas pieejas. Sniedz kompetenti strukturētas atbildes uz noteiktām problēmām un ar eksaminētāju palīdzību spēj iesaistīties turpmākā apspriešanā. |
| **6,0–6,9**Apmierinoši | Kandidāts parāda izpratni par galvenajām mācību programmas aptvertajām jomām, izmantojot pareizu leksiku un atsaucot atmiņā attiecīgus faktus, kā arī, eksaminētājiem nedaudz palīdzot, spēj izmantot datus un analītiskās metodes. Var būt nepieciešama palīdzība, lai analizētu problēmas, kas iepriekš nav bijušas zināmas, vai lai piedāvātu pētnieciskas pieejas. Sagatavo strukturētas atbildes uz noteiktajām problēmām tam atvēlētajā laikā un spēj iesaistīties turpmākā apspriešanā, ja to vada eksaminētāji. |
| **5,0–5,9**Pietiekami | Kandidāts parāda datu izpratni un ar eksaminētāju palīdzību spēj izmantot tos un analītiskās metodes, kas ietvertas mācību programmas galvenajās sadaļās. Lielākoties lieto pareizu leksiku un spēj atsaukt atmiņā ar jautājumu saistītos pamatfaktus. Ar eksaminētāju palīdzību spēj analizēt problēmas, kas ir zināmas, un piedāvāt vismaz vienu pētniecisku pieeju. Sagatavo un sakarīgi izklāsta atbildes uz visām noteiktajām problēmām. Eksaminētāju vadībā spēj turpināt sarunu par vismaz vienu apspriesto jautājumu. |
| **3,0–4,9**Nepietiekami/vāji | Kandidāta parādītās zināšanas ir nepilnīgas vienā vai vairākās mācību programmas sadaļās, viņš nespēj veiksmīgi izmantot datus vai ar tiem saistītās analītiskās metodes pat tad, ja problēmas ir zināmas un eksaminētāji sniedz ievērojamu palīdzību. Parāda nepilnības leksikas un/vai faktu zināšanās, un tās netiek izlabotas arī pēc tam, kad eksaminētājs sniedzis palīdzību. Nav sagatavotas atbildes uz visiem jautājumiem, un/vai kandidāts nespēj atbildēt tam atvēlētajā laikā. Minimālas tālākas apspriešanas spējas vai iespējas. |
| **0–2,9**Nepietiekami / ļoti vāji | Kandidāts parāda ievērojamas nepilnības zināšanās par mācību programmas lielāko daļu, nespēj veiksmīgi izmantot datus vai ar tiem saistītās analītiskās metodes pat tad, ja eksaminētāji sniedz ievērojamu palīdzību. Ievērojamas leksikas un/vai faktu zināšanu nepilnības. Atbildes lielākoties netiek sniegtas, tās nav pareizas, neattiecas uz tēmu, nav strukturētas un/vai netiek sniegtas atvēlētajā laikā. Tālāka apspriešana nav iespējama. |
|  | **Gala atzīme:*****Note finale*:*****Gesamtnote*:** |  |

Šajā piemērā izmantota holistiska pieeja. Teksts “Vērtējums atbilstoši sasniedzamo rezultātu aprakstiem” būtībā ir salikts vērtējums, un tajā ir atsauce uz dažādiem sniegumu līmeņiem, kas noteikti sasniedzamo rezultātu aprakstos, kā arī dažiem precīzākiem vērtēšanas kritērijiem.

Katrā no septiņiem noteiktajiem līmeņiem skolotājam vai ārējam eksaminētājam, kas uzskata, ka kandidāta sniegums atbilst kategorijai “labi”, jāizlemj par to, vai piešķiramā atzīme ir 7,0 vai 7,5.

## Ilustratīvs valodu mācību priekšmeta vērtējuma reģistrācijas lapas piemērs

|  |  |  |  |  |
| --- | --- | --- | --- | --- |
| **Eksāmena daļa** | **Kompetence** | **Kritēriji** | **Punkti / piešķirtie punkti** | **Sasniedzamā rezultāta apraksts** |
| **1. daļa. 35 punkti****Lasīšana****Izpratne*** Teksta, kas nav daiļliteratūras teksts, izpratne (kopsavilkums, galvenās tēmas)
* Galvenā(-o) vēstījuma(-u) izklāsts
 | Lasīšana | Kandidāts parāda teicamu/pilnīgu teksta izpratni; teicams / ļoti pārliecinošs galveno vēstījumu izklāsts. | 32–35 |  | Skolēns parāda **teicamu** teksta, kas nav daiļliteratūras teksts, lasīšanas, izpratnes un analīzes līmeni. |
| Kandidāts parāda ļoti labu teksta sapratni; ļoti labs/pārliecinošs galveno vēstījumu izklāsts. | 28–31 |  | Skolēns **ļoti labā** līmenī lasa, saprot un analizē tādu tekstu, kas nav daiļliteratūras teksts. |
| Kandidāts parāda labu teksta izpratni; labs/pārliecinošs galveno vēstījumu izklāsts. | 25–27 |  | Skolēns **labā** līmenī lasa, saprot un analizē tādu tekstu, kas nav daiļliteratūras teksts. |
| Kandidāts parāda apmierinošu / diezgan labu teksta izpratni; apmierinošs / diezgan labs galveno vēstījumu izklāsts. | 21–24 |  | Skolēns **apmierinošā** līmenī lasa, saprot un analizē tādu tekstu, kas nav daiļliteratūras teksts. |
| Kandidāts parāda pietiekamu/adekvātu teksta izpratni; pietiekams/adekvāts galveno vēstījumu izklāsts. | 18–20 |  | Skolēns **pietiekamā** līmenī lasa, saprot un analizē tādu tekstu, kas nav daiļliteratūras teksts. |
| Kandidāta parādītā teksta izpratne ir zemā līmenī; galveno vēstījumu izklāsts ir zemā līmenī. | 11–17 |  | Skolēns tekstu, kas nav daiļliteratūras teksts, lasa, saprot un analizē **zemā** līmenī. |
| Kandidāts parāda, ka tekstu nesaprot; nespēj izklāstīt galvenos vēstījumus. | 0–10 |  | Skolēns **nekādā līmenī** nespēj lasīt, saprast un analizēt tekstu, kas nav daiļliteratūras teksts. |
| **2. daļa. 35 punkti****Mutvārdu saziņa*** Prasme labi pasniegt informāciju
* Leksikas precizitāte
* Raita runa
 | Mutvārdu saziņa | Teicami pasniedz informāciju; teicami lieto leksiku un gramatiku; ļoti raiti izsakās. | 32–35 |  | Skolēns **ļoti aktīvi un ļoti raiti piedalās** sarunās par vispārējām interesēm un aktuāliem notikumiem, kā arī pietiekami raiti un spontāni pauž viedokli. |
| Ļoti labi/efektīvi pasniedz informāciju; kopumā ļoti precīzi lieto leksiku un ievēro gramatiku; lielākoties raiti izsakās. | 28–31 |  | Skolēns **aktīvi un raiti piedalās** sarunās par vispārējām interesēm un aktuāliem notikumiem, kā arī pietiekami raiti un spontāni izsaka viedokli. |
| Labi/efektīvi pasniedz informāciju; lielākoties precīzi lieto leksiku un ievēro gramatiku; diezgan raiti izsakās. | 25–27 |  | Skolēns **aktīvi un pietiekami raiti piedalās** sarunās par vispārējām interesēm un aktuāliem notikumiem, kā arī pietiekami raiti un spontāni izsaka viedokli. |
| Apmierinoši/efektīvi pasniedz informāciju; diezgan precīzi lieto leksiku un ievēro gramatiku; pietiekami raiti izsakās. | 21–24 |  | Skolēna **runas raitums ir apmierinošs, runājot** par vispārējām interesēm un aktuāliem notikumiem, kā arī skolēns pietiekami raiti un spontāni izsaka viedokli. |
| Pietiekami/adekvāti pasniedz informāciju; pietiekami/adekvāti lieto leksiku un ievēro gramatiku; pietiekami raiti izsakās. | 18–20 |  | Skolēns **pietiekamā līmenī piedalās** sarunās par vispārējām interesēm un aktuāliem notikumiem, kā arī spēj pietiekami raiti un spontāni izteikt viedokli. |
| Informāciju pasniedz zemā līmenī; trūkumi leksikā un gramatikā traucē efektīvi pasniegt informāciju; ierobežota spēja raiti izteikties. | 11–17 |  | Skolēns **kaut kādā mērā, ne visai raiti piedalās** sarunās par vispārējām interesēm un aktuāliem notikumiem, arī, paužot viedokli, raitums un spontanitāte ir zemā līmenī. |
| Informāciju nepasniedz vai to pasniedz ļoti zemā līmenī; trūkumi pat pamata leksikā un gramatikā; nespēja raiti izteikties. | 0–10 |  | Skolēns **nepiedalās** sarunās par vispārējām interesēm, kā arī nespēj pietiekami raiti un spontāni izteikt viedokli. |
| **3. daļa. 30 punkti****Literatūras izpratne** | Runāšana /Daiļliteratūras teksta lasīšana | Kandidāts teicami / pilnīgi pārzina tekstu; teicama / ļoti pārliecinoša un teicami pamatota reakcija | 27–30 |  | Skolēns **spēj teicami** sniegt skaidru, detalizētu izklāstu par plašu tēmu loku, kā arī pamatot un paskaidrot viedokļus un plānus. |
| Kandidāts parāda, ka tekstu pārzina ļoti labi; ļoti pārliecinoša un ļoti labi pamatota reakcija | 24–26 |  | Skolēns **spēj ļoti labi** sniegt skaidru, detalizētu izklāstu par plašu tēmu loku, kā arī pamatot un paskaidrot viedokļus un plānus. |
| Kandidāts parāda, ka tekstu pārzina labi; laba/pārliecinoša un labi pamatota reakcija | 21–23 |  | Skolēns **spēj** sniegt skaidru, detalizētu izklāstu par plašu tēmu loku, kā arī pamatot un paskaidrot viedokļus un plānus. |
| Kandidāts parāda, ka tekstu pārzina apmierinoši; apmierinoša un diezgan labi pamatota reakcija | 18–20 |  | Skolēns **spēj apmierinoši** sniegt skaidru, detalizētu izklāstu par plašu tēmu loku, kā arī pamatot un paskaidrot viedokļus un plānus. |
| Kandidāts parāda, ka tekstu pārzina pietiekami; pieņemama un daļēji pamatota reakcija | 15–17 |  | Skolēns **spēj pietiekami** sniegt skaidru, detalizētu izklāstu par plašu tēmu loku, kā arī pamatot un paskaidrot viedokļus un plānus. |
| Kandidāts parāda, ka tekstu pārzina zemā līmenī; ierobežota reakcija, ko lielākoties nespēj pamatot | 9–14 |  | Skolēns **ar grūtībām spēj** sniegt skaidru, detalizētu izklāstu par plašu tēmu loku, kā arī pamatot un paskaidrot viedokļus un plānus. |
| Kandidāts parāda, ka nepārzina tekstu vai to pārzina ļoti zemā līmenī; nav jūtama reakcija | 0–8 |  | Skolēns **nespēj** sniegt skaidru, detalizētu izklāstu par plašu tēmu loku, kā arī nespēj pamatot un paskaidrot viedokļus un plānus. |
| Punkti kopā / 100 |  |  |  |  |  |

## Pieeja šajā piemērā ir analītiska. Par katru no trim eksāmena daļām tiek piešķirta atsevišķa atzīme.

# **7.4.** **Priekšlikumu iesniegšana un nepieciešamie dokumenti**

# 7.4.1. Inspektoru funkcijas Eiropas vispārējās vidējās izglītības atestāta ieguves eksāmenos

* + - * Katrs inspektors izstrādā priekšmetam atbilstošu matricu, pārbaudes darba paraugu un atzīmju piešķiršanas shēmu, ko pievieno mācību programmas dokumentam.
			* Katrs inspektors arī izstrādā vadlīnijas, lai palīdzētu skolotājiem izveidot rakstiskus un mutiskus priekšlikumus (šīs vadlīnijas katru gadu jāatjaunina).
			* Katrs inspektors un ekspertu grupa nodrošina to, ka matrica ir izstrādāta un kopā ar katru eksāmena darbu iesniegta Eiropas vispārējās vidējās izglītības atestāta struktūrvienībai.
			* Ņemot vērā saskaņošanas nozīmi un prasību pēc tās Eiropas skolu sistēmā, ir ārkārtīgi svarīgi, lai tā būtu atspoguļota saskaņotajā mācību priekšmeta jomu matricā.

# 7.4.2. Skolotāju loma Eiropas vispārējās vidējās izglītības atestāta ieguves eksāmenā

* + - * Priekšlikumi eksāmenam jāizstrādā, pamatojoties uz attiecīgo mācību programmu.
			* Visiem skolotājiem jāievēro inspektora nodrošinātās vadlīnijas par attiecīgo priekšmetu.
			* Priekšlikums jāizstrādā, pamatojoties uz matricu, ko iesniedz kopā ar priekšlikumu (konkrētā mācību priekšmeta matrica tiks iekļauta mācību programmas dokumentā).
			* Mutvārdu eksāmena priekšlikumi jāizstrādā, ievērojot attiecīgās vadlīnijas.
			* Mutvārdu eksāmenu vērtēšanas kritēriji jādara zināmi visiem skolēniem.
			* Visa veida vērtējumos jāizmanto iepriekš nodrošinātā reģistrācijas lapa.

# **8. Bieži uzdoti jautājumi**

**Vai jaunā atzīmju sistēma attieksies uz visu vidējās izglītības sistēmu?**

Jā, bet to ieviesīs pa posmiem. S1.–S5. klasē – 2018. gada septembrī, S6. klasē – 2019. gada septembrī; S7. klasē – 2020. gada septembrī.

**Vai jauno atzīmju sistēmu izmantos visos vērtējumos?**

Jā, jaunā atzīmju sistēma attieksies uz visiem vērtējumiem, un to izmantos visās atskaitēs.

**Kas šajā atzīmju sistēmā ir jauns?**

Šajā jaunajā atzīmju sistēmā ir 7, nevis 10 līmeņi. Katru līmeni raksturo snieguma apraksts, apguves līmenis un kopumā sasniedzamā rezultāta definīcija.

Ar priekšmetu saistītie sasniedzamo rezultātu apraksti tagad ir iekļauti visās Eiropas skolu mācību programmās. Šos sasniedzamo rezultātu aprakstus ir svarīgi izmantot, plānojot mācīšanu, mācīšanos, vērtēšanu un ziņošanu. Uzskata, ka skolēns ir nokārtojis pārbaudi, ja atzīme nav mazāka par 5 (pietiekami – E apguves līmenis).

**Kur atrodami ar priekšmetu saistītie sasniedzamo rezultātu apraksti?**

Sasniedzamo rezultātu apraksti būs iekļauti pārskatītajās mācību programmās. Sasniedzamo rezultātu aprakstus pašreizējām mācību programmām var atrast Eiropas skolu tīmekļa vietnē.

**Vai var vienkārši izmantot pārrēķina tabulu un turpināt strādāt, kā iepriekš?**

Nē, šāda tieša pārrēķina dēļ pazeminātos / varētu pazemināties standarti. Jaunās atzīmju sistēmas izmantošanas veidam jānodrošina, ka šāda pazemināšanās nenotiek. Kaut arī atzīmi “5” tagad uzskatīs par pietiekamu, standarts, kas ir pieņemams pietiekamas atzīmes piešķiršanai, nedrīkst mainīties salīdzinājumā ar iepriekšējo sistēmu.

**Kā izvairīties no standartu pazemināšanās?**

Vērtēšanas kritēriji pārbaudes sekmīgai nokārtošanai ir jālieto pareizi, un vajadzības gadījumā pārbaudes darba jautājumu sarežģītības pakāpe ir jāpielāgo un rūpīgi jāsaskaņo ar sasniedzamo rezultātu aprakstiem.

**Vai Eiropas vispārējās vidējās izglītības atestāta ieguvē būs izmaiņas?**

Pati Eiropas vispārējās vidējās izglītības atestāta ieguves kārtība nemainīsies. Lai izpildītu jaunās atzīmju sistēmas prasības, katra priekšmeta rakstiskajiem eksāmeniem tiks izstrādāta matrica. Matrica būs piesaistīta jaunajai atzīmju sistēmai un attiecīgajiem sasniedzamo rezultātu aprakstiem. Atzīmju piešķiršanas shēmas iegūst, pamatosies uz matricu.

Iespējams, ka laika gaitā Eiropas vispārējās vidējās izglītības atestāta ieguves eksāmenu struktūra var mainīties, lai pilnīgāk novērtētu visas kompetences, ko paredz atbilstošā mācību programma.

**Vai jaunā atzīmju sistēma ir normatīva sistēma tāpat kā Eiropas kredītpunktu pārneses un uzkrāšanas sistēma (*ECTS*)?**

Nē, *ECTS* iedvesmoja jaunās atzīmju sistēmas radīšanu, bet jaunā atzīmju sistēma drīzāk balstās uz kritērijiem, nevis normām.

**Vai mainīsies kritēriji pārcelšanai nākamajā klasē?**

Nē, priekšmetu skaits, kuros sekmīgi jānokārto pārbaudījumi, saglabāsies nemainīgs (skat. Eiropas skolu vispārējos noteikumus).

**Kāpēc jaunajā atzīmju sistēmā ir 7 līmeņi un 10 punktu skala?**

Lai atbilstu skolēnu dažādajām vajadzībām atšķirīgos mācību posmos.

**Vai jaunā atzīmju sistēma ietekmēs līdzvērtību, stājoties universitātē?**

Jā. Visām delegācijām savlaicīgi jāinformē attiecīgās valsts institūcijas par jauno atzīmju sistēmu. Līdzvērtību tabula būs attiecīgi jāatjaunina.

**Vai skolēniem būs iespējams iegūt atzīmi “10”?**

Jā, 10 nozīmē teicamu, taču ne nekļūdīgu sniegumu.

# **Pielikumi**

## **I. Vispārīgi piemēri**

**Vispārīga piemēra projekts S5. klasei – valoda**

1. Ko es vēlos novērtēt?

* Kompetences
	+ Lasīšana
	+ Interpretācija
	+ Kompetence priekšmetā
	+ Rakstīšana
	+ Argumentācija
* Mērķi
	+ Skolēns parāda izpratni par rakstīta (klasē iepriekš neaplūkota) daiļliteratūras teksta saturu un personāžiem.

Skolēns spēj analizēt un interpretēt teksta saturu un (tehniskās) pazīmes.
Skolēns spēj lietot un piemērot ar priekšmetu saistītos jēdzienus un terminoloģiju.

* + Skolēns spēj uzrakstīt saistītu un strukturētu tekstu.

Skolēns spēj izveidot tekstu, kas atbilst uzdevumam.
Skolēni sniedz viedokļu un izteikto domu pamatojumus un/vai skaidrojumus.

Skolēns ievēro gramatikas likumus un pareizrakstības normas.
Skolēns lieto atbilstošu un daudzveidīgu vārdu krājumu.

* Saturs

Daiļliteratūras un cita veida teksti/uzdevumi atbilst S5. līmenim. Valodas normas, ar priekšmetu saistītie jēdzieni, terminoloģija utt. atspoguļo klasē mācīto vielu.

2. Kā es vērtēšu?

* Summatīva pārbaude → noslēdzot S5. klasi
* Holistiska pārbaude (atvērti jautājumi/uzdevumi)
* Skolotāja veikts novērtējums
* Rakstisks eksāmens
* Garš pārbaudes darbs

3. Kā izskatīsies manis izveidotais pārbaudes darbs?[[6]](#footnote-6)

**Pārbaudes darba matricas piemērs. 1. valoda, S5. klase, lasīšana un rakstīšana**

|  |  |  |  |  |  |
| --- | --- | --- | --- | --- | --- |
| **Uzdevums** | **Kompetence(-es)** | **Mērķi** | **Jautājumi (Q)** | **Īpatsvars (%)** | **Īpatsvars punktos** |
|  |  | Skolēns spēj... | Reproducēšana | Radīšana |  |  |
| Iepriekš klasē neaplūkots literārs teksts/fragments, ko papildina ierobežots skaits atvērtu jautājumu | Lasīšana | ... parādīt daiļliteratūras teksta satura izpratni un izpratni par tā personāžiem |  | Q1 |  | 15 |
| Interpretācija | ... analizēt un interpretēt teksta saturu |  | Q2 |  | 18 |
| Kompetence priekšmetā | ... ievērot un lietot atbilstošus jēdzienus un terminoloģiju |  | Q3 |  | 15 |
|  |  |  |  |  | 50 % | 48 |
| Ar daiļliteratūru nesaistīts stimuls, ko papildina rakstiski veicams uzdevums | Rakstīšanas/lingvistiskā kompetence | ... uzrakstīt saistītu un strukturētu tekstu |  | Q4 |  | 12 |
| ... radīt tekstu, kas atbilst uzdevumam | 12 |
| ... ievērot gramatikas likumus un pareizrakstības normas | 6 |
| ... lietot atbilstošu un daudzveidīgu vārdu krājumu | 6 |
| Argumentācija / spriešana / kritiskā domāšana | ... sniedz viedokļu un izteikto domu pamatojumus un/vai skaidrojumus, sasaistot tos ar personīgo pieredzi | 12 |
|  |  |  |  |  | 50 % | 48 |
|  |  |  |  |  | 100 % | 96 |

Jautājumu paraugi šim pārbaudes darbam.

Q1 Apkopot fragmenta saturu.

Q2 Detalizēti raksturot fragmenta personāžus.

Q3 Analizēt fragmenta valodu. Lietot atbilstošus jēdzienus un terminoloģiju.

Q2/Q3 Raksturot fragmenta personāžus un parādīt, kā tas atspoguļojas valodā.

Q4 Stimuls. Skolas vadības paziņojums, kurā noteikts, ka, sākot no nākamā mācību gada, katrs skolēns saņems skolas dienaskārtību, kas būs obligāti jāievēro.

Uzdevums. Klases vārdā uzrakstīt oficiālu vēstuli direktora vietniekam, paskaidrojot, kāpēc jūs piekrītat vai nepiekrītat šim jaunajam noteikumam.

**3. Kā es vērtēšu skolēna sniegumu?**

**Rubrikas piemērs lasīšanas uzdevuma vērtēšanai**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vērtējamie aspekti** | **15 p.** | **12 p.** | **9 p.** | **6 p.** | **3 p.** | **1 p.** | **0 p.** |
| Lasīšana – kopsavilkums | TeicamiKopsavilkuma saturs un struktūra pilnībā atbilst jebkurām cerībām. | Ļoti labiĻoti labs kopsavilkuma saturs un struktūra. | LabiLabs kopsavilkuma saturs un struktūra. | ApmierinošiKopsavilkuma saturs un struktūra atbilst prasībām, bet tos var uzlabot. | PietiekamiKopsavilkuma saturs un struktūra atbilst pamatprasībām, bet tos var ievērojami uzlabot. | VājiKopsavilkuma saturs un struktūra neatbilst pamatprasībām, nepieciešami uzlabojumi. | Ļoti vājiĻoti vājš saturs un struktūra. |
| Kompetence priekšmetā – valodas analīze | TeicamiTeicama un pilnīga analīze. Profesionāli lietoti jēdzieni un termini. | Ļoti labiĻoti laba un plaša analīze. Ļoti labi lietoti jēdzieni un termini. | LabiLaba analīze, kā arī labi lietoti jēdzieni un termini. | ApmierinošiApmierinoša analīze, kā arī jēdzienu un terminu lietojums, bet tos var uzlabot. | PietiekamiAnalīze, kā arī jēdzienu un terminu lietojums atbilst pamatprasībām, bet tos var ievērojami uzlabot. | VājiAnalīze un jēdzienu un terminu lietojums neatbilst pamatprasībām, nepieciešami uzlabojumi. | Ļoti vājiĻoti vāja analīze, kā arī jēdzienu un terminoloģijas lietojums. |
| **Vērtējamie aspekti** | **18 p.** | **15 p.** | **12 p.** | **9 p.** | **6 p.** | **3 p.** | **0 p.** |
| Interpretācija – personāžu analīze un interpretācija | TeicamiTeicama un profesionāla analīze un interpretācija. | Ļoti labiĻoti laba un plaša analīze un interpretācija. | LabiLaba analīze un interpretācija. | ApmierinošiApmierinoša analīze un interpretācija, bet iespējami uzlabojumi. | PietiekamiAnalīze un interpretācija atbilst pamata prasībām, bet iespējami ievērojami uzlabojumi. | VājiAnalīze un interpretācija neatbilst pamatprasībām, nepieciešami uzlabojumi. | Ļoti vājiĻoti vāja analīze un interpretācija. |

**Rubrikas piemērs rakstīšanas uzdevuma vērtēšanai**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vērtējamie aspekti** | **12 p.** | **10 p.** | **8 p.** | **6 p.** | **4 p.** | **2 p.** | **0 p.** |
| Struktūra | TeicamiIevēroti oficiālu vēstuļu rakstīšanas principi, un teksta struktūra pilnībā atbilst standartiem. Teksts sadalīts rindkopās, un izklāsts ir teicams. | Ļoti labiIevēroti oficiālu vēstuļu rakstīšanas principi, un teksta struktūra ir ļoti laba. Teksts sadalīts rindkopās, un izklāsts ir ļoti labs. | LabiKopumā ievēroti oficiālu vēstuļu rakstīšanas principi. Teksta struktūra ir laba.Teksts sadalīts rindkopās un labi izklāstīts. | ApmierinošiVēstuļu rakstīšanas principi ir ievēroti, un teksta struktūra atbilst prasībām, bet iespējami uzlabojumi. | PietiekamiVēstuļu rakstīšanas principu ievērošana un teksta struktūra atbilst pašām pamatprasībām, bet iespējami ievērojami uzlabojumi. | VājiVēstuļu rakstīšanas principu ievērošana un teksta struktūra neatbilst pašām pamatprasībām, nepieciešami uzlabojumi. | Ļoti vājiĻoti vāji ievēroti vēstuļu rakstīšanas principi, un ļoti vāja teksta struktūra. |
| Saikne ar uzdevumu | Teicami atbilst uzdevuma prasībām. | Ļoti labi atbilst uzdevuma prasībām. | Labi atbilst uzdevuma prasībām. | Apmierinoši atbilst uzdevuma prasībām. | Pietiekami atbilst uzdevuma prasībām. | Nepietiekami atbilst uzdevuma prasībām. | Neatbilst uzdevuma prasībām. Nepareiza saikne ar uzdevumu. |
| Argumentācija | Teicams spriedums. Ļoti spēcīgi un daudzveidīgi argumenti. Teicams izklāsts. | Ļoti labs spriedums. Spēcīgi un daudzveidīgi argumenti. Ļoti labs izklāsts. | Labs spriedums. Labi argumenti. Labs izklāsts. | Apmierinošs spriedums, bet argumenti varētu būt daudzveidīgāki un/vai izklāsts – labāks. | Spriedums atbilst pašām pamatprasībām, bet iespējami ievērojami uzlabojumi. | Spriedumā nav ievērotas pat pašas pamatprasības, nepieciešami uzlabojumi. | Vājš spriedums. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vērtējamie aspekti** | **6 punkti** | **5 punkti** | **4 punkti** | **3 punkti** | **2 p.** | **1 p.** | **0 p.** |
| Pareizs valodas lietojums | Teicams valodas lietojums. Ļoti labi formulēti teikumi, teicami un pareizi lietota gramatika un ievērota pareizrakstība. | Ļoti labs valodas lietojums. Labi formulēti teikumi, ļoti labi lietota gramatika un ievērota pareizrakstība. | Labs valodas lietojums. Labi teikumi, labi lietota gramatika un ievērota pareizrakstība, tikai sīkas kļūdas. | Apmierinošs valodas lietojums. Teikumi, gramatika un pareizrakstība kopumā atbilst vispārējam standartam; dažas acīmredzamas kļūdas. Iespējami uzlabojumi. | Pieņemams valodas lietojums. Teikumi, gramatika un pareizrakstība tik tikko atbilst vispārējam standartam; tekstā ir acīmredzamas kļūdas. Jāuzlabo valodas prasmes. | Vājš valodas lietojums, gramatikas un pareizrakstības kļūdas traucē izteikt domu. | Ļoti vājš valodas lietojums, gramatikas un pareizrakstības kļūdas nopietni traucē izteikt domu. |
| Stils, reģistrs | Ļoti labi izvēlēts, profesionāls stils oficiālai vēstulei un teicami izvēlēta leksika. | Ļoti labi izvēlēts, profesionāls stils oficiālai vēstulei un ļoti labi izvēlēta leksika. | Piemērots stils oficiālai vēstulei un labi izvēlēta leksika. | Apmierinošs stils un leksikas izvēle, bet iespējami uzlabojumi. | Stils un izvēlētā leksika atbilst pašām pamatprasībām, bet iespējami ievērojami uzlabojumi. | Oficiālai vēstulei nepiemērots stils. Ierobežota un dažreiz nepareizi lietota leksika. | Nepiemērots stils un nepareizi lietota leksika. |

**5. Kā es paziņošu sniegumu(-us) / kopējo sniegumu?**

Pārbaudes darbā piešķirto punktu pārvēršana apguves līmeņos un/vai atzīmēs

|  |  |  |  |
| --- | --- | --- | --- |
| **Punkti** | **Apguves līmeņi** | **Punkti** | **Atzīmes** |
| 94–96 | A teicami | 94–96 | 10 |
| 91–93 | 91–93 | 9,5 |
| 88–90 | 88–90 | 9,0 |
| 84–87 | B ļoti labi | 84–87 | 8,5 |
| 79–83 | 79–83 | 8,0 |
| 71–78 | C labi | 71–78 | 7,5 |
| 62–70 | 62–70 | 7,0 |
| 54–61 | D apmierinoši | 54–61 | 6,5 |
| 45–53 | 45–53 | 6,0 |
| 37–44 | E pietiekami | 37–44 | 5,5 |
| 28–36 | 28–36 | 5,0 |
|  |  |  |  |
| 13–27 | F vāji | 13–27 | 3,0–4,5 |
| 0–12 | Fx ļoti vāji | 0–12 | 0,0–2,5 |

**Vispārīga piemēra projekts S3. klasei – zinātne**

**Piezīme. Tā kā pašlaik eksaktajiem mācību priekšmetiem nav piemērotu mācību programmu, šis piemērs ir izdomāts.**

**1. Ko es vēlos novērtēt?**

Kompetences

Zināšanas

Izpratne

Izmantošana

Analīze

Rakstiska informācijas pasniegšana

(Kompetences, kā tās minētas *ICS* sasniedzamo rezultātu aprakstos)

Mācību mērķi

Skolēni spēj saprast, izskaidrot un izpētīt dzīvnieku un augu šūnu uzbūvi un zina to funkcijas. Uzsvars uz izpratni un spēju izskaidrot.

Saturs

Šūnas uzbūve

Šūnas funkcija

Mikroskopija

Aprēķini palielināšanas gadījumā

**2. Kā es vērtēšu?**

Summatīvā pārbaude

Analītiskā pārbaude

Skolotāja veikts novērtējums

Rakstveida jautājumi – garais pārbaudes darbs

**3. Kā izskatīsies manis izveidotais pārbaudes darbs?**

**Pārbaudes darba matricas piemērs. *ICS*, rakstisks pārbaudes darbs, S3. klase**

|  |  |  |  |  |  |
| --- | --- | --- | --- | --- | --- |
| Uzdevums | Kompetences | Mērķi | Jautājumi | Īpatsvars (%) | Īpatsvars (punktos) |
|  |  | Skolēns... | Reproducēšana | Radīšana |  |  |
| Rakstisku jautājumu rinda | Zināšanas (30 %) | ... spēj definēt, kas ir šūna | Q1 |  | 2 % | 1 |
|  |  | ... spēj pateikt cilvēka/auga šūnas izmērus | Q3 a) | Q3 b) | 2 % + 4 % | 1 + 2 |
|  | ... spēj nosaukt dažādas šūnas daļas | Q4 a) |  | 8 % | 4 |
| ... spēj nosaukt dažādas mikroskopa daļas un to funkcijas | Q2 a)Q2 b) | 2 %12 % | 16 |
|  | Izpratne (10 %) | ... parāda saistību starp šūnas uzbūvi un tās funkciju | Q4 b) |  | 10 % | 5 |
| Izmantošana (20 %) | ... pazīst, nosauc un uzzīmē sastāvdaļas līdz šim neredzētai šūnai |  | Q5 a) + Q5 b) | 6 % + 6 % | 3 + 3 |
|  | ... aprēķina šūnas reālos izmērus, izmantojot doto mērogu | Q3 c) + Q5 c) | 6 % + 2 % | 3 + 1 |
| Analīze (20 %) | ... pamatojoties uz iepriekš dotajiem datiem, izskaidro šūnā notiekošo reakciju |  | Q6 a) | 12 % | 6 |
| Q6 b) | 4 % | 2 |
| Q6 c) | 4 % | 2 |
| Rakstiska informācijas pasniegšana (20 %) | ... lieto attiecīgo zinātnisko leksiku... raksta loģiski un skaidri... pareizi zīmē un lieto apzīmējumus | Piešķir atzīmi ieskaitīšanai kopvērtējumā. | Piešķir atzīmi ieskaitīšanai kopvērtējumā.Q5 a) + Q6 a) | 10 %4 % +6 % | 52 + 3 |
|  |  |  |  |  | 100 % | 50 |

Šā pārbaudes darba jautājumu paraugi

1. Definēt, kas ir šūna. (1)

2. a) Kādu ierīci izmanto, lai novērotu šūnas? (1)

b) Nosaukt šīs ierīces dažādo daļu funkcijas atbilstoši tam, kā parādīts attēlā. (6)

3. a) Nosaukt cilvēka šūnas izmērus. (1)

b) Salīdzināt cilvēka šūnas izmērus ar auga šūnu, kas dota attēlā. (2)

c) Ar kādu palielinājumu uzņemts auga šūnu attēls? (3)

4. a) Papildināt šūnas diagrammu ar pareiziem apzīmējumiem. (4)

b) Norādīt trīs nosaukto daļu funkcijas un paskaidrot, kādā veidā katras nosauktās daļas uzbūve ļauj tai funkcionēt. (5)

5. a) Izmantojot doto fotoattēlu, uzzīmēt auga šūnu. (3)

b) Nosaukt šūnas sastāvdaļas, pamatojoties uz zināšanām par cilvēka šūnu. (3)

c) Aprēķināt šūnas reālo izmēru, izmantojot doto mērogu. (1)

6. a) Attēlot dotos datus grafiski. (6)

b) Aprakstīt [CO2] līmeņa evolūciju. (2)

c) Kāpēc koncentrācija paaugstinās? (2)

**4. Kā es vērtēšu skolēna sniegumu?**

Atzīmju piešķiršanas shēma – rubrikas

**5. Kā es paziņošu sniegumu(-us) / kopējo sniegumu?**

|  |  |  |  |  |  |  |  |
| --- | --- | --- | --- | --- | --- | --- | --- |
|  | A (9,0–10 – teicami) | B (8,0–8,9 – ļoti labi) | C (7,0–7,9 – labi) | D (6,0–6,9 – apmierinoši) | E (5,0–5,9 – pietiekami) | F (3,0–4,9 – nepietiekami/vāji) | FX (0–2,9) – nepietiekami/ļoti vāji) |
| **Zināšanas** | Parāda visaptverošas faktu zināšanas15 | Parāda ļoti plašas faktu zināšanas14 | Parāda plašas faktu zināšanas13 | Parāda diezgan labas faktu un definīciju zināšanas12 | Atsauc atmiņā galvenos personvārdus, faktus un definīcijas.11 | Atceras maz ar faktiem saistītas informācijas10 | Atceras ļoti maz ar faktiem saistītas informācijas.5 |
| **Izpratne** | un pilnīga zinātnes jēdzienu un principu pārzināšana un izmantošana.5 | un laba zinātnes jēdzienu un principu pārzināšana un izmantošana.4,5 | un laba galveno zinātnes jēdzienu un principu izpratne.4 | un zinātnes pamatjēdzienu un principu izpratne.3,5 | Izprot tikai zinātnes pamatjēdzienus un principus.3 | un ierobežota zinātnes jēdzienu un principu izpratne.2 | Ļoti maza izpratne par zinātnes principiem un jēdzieniem.1 |
| **Izmantošana** | Apzinās saiknes starp dažādām mācību programmas daļām un piemēro jēdzienus plašam tādu situāciju klāstam, kas iepriekš nav bijušas zināmas, un veic atbilstošas prognozes.10 | Apzinās dažas saiknes starp dažādām mācību programmas daļām un piemēro jēdzienus un principus situācijām, kas iepriekš nav bijušas zināmas.9 | Spēj lietot zināšanas situācijās, kas iepriekš nav bijušas zināmas.8 | Spēj visus četrus izmantot zināmās situācijās.7 | un spēj lietot pamatzināšanas zināmās situācijās.6 | /5 | /2 |
| **Analīze** | Spēj detalizēti un kritiski analizēt un skaidrot sarežģītus datus.10 | Labi analizē un skaidro sarežģītus datus.9 | Sniedz labu analīzi un skaidrojumus par vienkāršiem datiem.8 | Sniedz pamatanalīzi un skaidrojumus par vienkāršiem datiem.7 | Var analizēt un paskaidrot vienkāršus datus, ja dota struktūra.6 | Spēj izmantot datus tikai ar ievērojamu palīdzību.5 | Nespēj adekvāti izmantot datus.2 |
| **Informācijas pasniegšana****(mutvārdos un rakstiski)** | Informāciju pasniedz loģiski un kodolīgi, pareizi lietojot zinātnisko leksiku. Parāda teicamas pasniegšanas prasmes.10 | Informācija pasniegta skaidri, pareizi lietojot zinātnisko leksikuParāda labas pasniegšanas prasmes.9 | Lielākoties informāciju pasniedz skaidri, pareizi lietojot zinātnisko leksiku.Parāda labas pasniegšanas prasmes.8 | Lieto zinātnisko pamatleksiku, un apraksti ir daļēji strukturēti. Parāda apmierinošas pasniegšanas prasmes.7 | Lieto zinātnisko pamatleksiku, bet apraksti var nebūt strukturēti vai pārskatāmi.Parāda apmierinošas pasniegšanas prasmes.6 | Kopumā apraksti ir nepietiekami vai nepilnīgi, zinātnisko leksiku lietojot vāji. Trūkst pieņemamu pasniegšanas prasmju.5 | Ļoti vājas komunikācijas un pasniegšanas prasmes.2 |

## Šajā piemērā piešķirtie punkti ir sadalīti pa dažādām kompetencēm/jomām (zināšanas, izpratne, izmantošana, analīze un informācijas pasniegšana). Jautājumu grūtības pakāpe ir sadalīta pa visiem sasniedzamo rezultātu aprakstiem (skat. 2. modeli). Lai noteiktu apguves līmeni, visās sadaļās jāsaskaita dažādos līmeņos gūtie punkti.

Praksē punktus nevar pilnīgi precīzi sasaistīt ar sasniedzamo rezultātu aprakstiem, bet ir kaut nedaudz jāpamato, kā piešķirtie punkti attiecas uz dažādiem līmeņiem. Ja katru punktu apzīmē kā sniegumu noteiktā apguves līmenī, tiek iegūts punktu sadalījums un apguves līmeņi.

**Pārbaudes darbā piešķirto punktu pārvēršana apguves līmeņos**

|  |  |
| --- | --- |
| **Punkti** | **Apguves līmeņi** |
| 46–50 | A (teicami) |
| 42–45,5 | B (ļoti labi) |
| 37–41 | C (labi) |
| 33–36,5 | D (apmierinoši) |
| 28–32 | E (pietiekami) |
|  |  |
| 13–27 | F (nepietiekami (vāji)) |
| 0–12 | Fx (nepietiekami (ļoti vāji)) |

## **II. Piemēri. Pirmais cikls + saskaņotie S5. klases eksāmeni vai garie pārbaudes darbi**

## **Pirmais cikls, S1.–S3. klase**

## Matemātika

## Fizika

## **Saskaņotie S5. klases eksāmeni**

## Bioloģija

## Ekonomika

## Vēsture

## 1. valoda

## 3. valoda

## Matemātika

## Cita valsts valoda

## Sports

## Ģeogrāfija

1. Saskaņā ar Apvienotās pedagoģiskās komitejas apstiprināto 2018. gada februārī. Pievienota 7. nodaļa “Eiropas vispārējās vidējās izglītības atestāta jaunās atzīmju skalas lietošana” un iesniegta Apvienotajai pedagoģiskajai komitejai 2019. gada oktobrī. [↑](#footnote-ref-1)
2. 2015-01-D-23-en-4 [↑](#footnote-ref-2)
3. Šīs pamatprasmes pašlaik tiek pārskatītas. [↑](#footnote-ref-3)
4. Sasniedzamo rezultātu apraksti ir izveidoti kā konkrēto mācību programmu pielikumi. Pedagoģiskā nodaļa sagatavos apkopojošu dokumentu ar sasniedzamo rezultātu aprakstiem, kas attiecas uz visām mācību programmām. [↑](#footnote-ref-4)
5. Pamatojoties uz tabulu, kas aizgūta no šā avota: Assessment and Grading in Classrooms (p. 201), by Susan M. Brookhart and Anthony J. Nitko, 2008, Upper Saddle River, NJ: Pearson Education. Autortiesību īpašnieks: *Pearson Education*, 2008. [↑](#footnote-ref-5)
6. Pārbaudīt arī saskaņoto vērtējumu, pabeidzot S5. klasi (skat. 2013-05-D-34-en-13), I pielikums, 1. valoda, rakstiskā eksāmena saskaņota pārbaude. [↑](#footnote-ref-6)